Važnost neformalnog i vanškolskog obrazovanja za smanjenje stope RNŠ je neosporna. Otvaranje škola za edukatore koji nisu nastavnici može pomoći u prevazilaženju otpora prema obrazovanju kao i boljem razvoju kognitivnih i emocionalnih sposobnosti i osećaja pripadnosti. Drugačije, inovativne i participativne metode prilagođene različitim stilovima učenja dokazano pozitivno utiču na zadržavanje mladih ljudi u školama, održavanje njihovog interesovanja za sam proces učenja i unapređenje njihovih rezultata i uspeha. Kreiranjem novog sistema i metoda kojima bi se podjednako angažovali učenici sa lošim uspehom kao i učenici u riziku, kreiramo potpuno nov pristup učenju i kombinovanju formalnog i neformalnog obrazovanja.\nOvaj set alata zasniva se na kombinaciji tehnika i vežbi aktivnog učenja 2 i koristi se kako bi učesnici bil angažovani u toku čitavog procesa učenja. Aktivnosti su osmišljene tako da pomažu učesnicima da poboljšaju intelektualne veštine koje koje verovatno ne bi imali prilike da steknu drugačije, kao što su samopouzdanje, postavljanje ličnih ciljeva, rešavanje problema, donošenje odluka, razumevanje i ovladavanje emocijama itd. Alati pomažu učesnicima da odrede koji je njihov stil učenja, da povećaju svoje samopouzdanje, da otkriju kakvim bi poslom želeli da se bave, da traže posao, da uspešno obavljaju intervjue za poslove i da steknu neke od veština koje će im biti potrebne da pronađu alternativne mogućnosti u budućnosti.\nMetode iz ovog priručnika takođe mogu da s koriste nezavisno jedna od druge i na facilitatoru je da odluči kako i da li će ih kombinovati prema potrebama učesnika. Vreme trajanja svake sesije je predloženo ali se može tretirati kao opciono, u zavisnosti od potreba facilitatora i grupe kao i dinamike. Priručnik je podeljen na šest poglavlja. Prvo poglavlje uopšteno ispituje razne alternativne metode rada sa mladima koji imaju loš uspeh u školi i predstavlja neke od najboljih praksi. Poglavlja 2-6 sadrže praktične metode rada u učionici/radionici koje mogu da se koriste u radu sa mladim ljudima. Sve metode mogu da se prilagode spečifičnim potrebama grupe i sadrže napomene i savete namenjene facilitatorima. Sve ostalo je prepušteno kreativnosti i ličnom stilu facilitatora (nastavnika, omladinskog radnika, edukatora ili vršnjačkog mentora).


Nenadić se posle 11 godina vratio u Zvezdu - SPORTSKI ŽURNAL\n22 oktobar, 2021 15\nU karijeri je nastupao između ostalog za Granoljers, Flenzburg sa kojim je 2014. godine osvojio Ligu šampiona, HSV, Berlin, Bjeringbro-Silkeborg i Celje\nSrpski rukometaš Draško Nenadić novi je član ekipe Crvene zvezde, saopštio je večeras taj klub.\nNenadić (31) igra na poziciji levog beka, a prethodne sezone igrao je za nemački Koburg.\nProfesionalnu karijeru počeo je u Zvezdi, za koju je igrao od 2007. do 2010. godine.\n"Želim da doprinesem svojim znanjem i iskustvom Zvezdi, da zajedno ostvarimo postavljene ciljeve", rekao je on.\nU karijeri je nastupao između ostalog za Granoljers, Flenzburg sa kojim je 2014. godine osvojio Ligu šampiona, HSV, Berlin, Bjeringbro-Silkeborg i Celje.\nPovremeni je reprezentativac Srbije za koju je nastupao na Evropskom prvenstvu u Danskoj 2014. i na Svetskom prvenstvu 2019. godine.\nTT · 23 oktobar, 2021 01:23\nsindrom · 23 oktobar, 2021 17:27\nBg · 23 oktobar, 2021 23:16\nLepi · 23 oktobar, 2021 17:31\nMirko · 24 oktobar, 2021 01:29\nNIk · 24 oktobar, 2021 08:13\nSlavko · 24 oktobar, 2021 10:11\nSrem · 24 oktobar, 2021 22:46\nbanat · 25 oktobar, 2021 20:03\nBacka · 25 oktobar, 2021 21:28\nSrem · 25 oktobar, 2021 23:26\nGerentolog · 26 oktobar, 2021 00:35\ne sad to sto ne gresi… · 27 oktobar, 2021 18:59\nBačka · 26 oktobar, 2021 00:55\nBačka · 26 oktobar, 2021 00:36


RUSI POSTAVILI ULTIMATUM: Plaćenici u Marijupolju da se predaju, ili da budu uništeni! (VIDEO) | Serbiantimes.info\nRUSI POSTAVILI ULTIMATUM: Plaćenici u Marijupolju da se predaju, ili da budu uništeni! (VIDEO)\nRusko ministarstvo odbane postavilo je ultimatum ukrajinskim snagama koje se i dalje bore u opkoljenom lučkom gradu Marijupolju na jugu Ukrajine da polože oružje u nedelju, saopštila je agencija TASS, a prenosi Rojters.\nRusija je prvobitno saopštila da će garantovati živote ukrajinskih vojnika u Marijupolju koji se predaju u narednim satima.\nPočevši od oko 6 časova po moskovskom vremenu, pa sve do 13 časova posle podne, ruske snage su rekle da će dozvoliti vojnicima da napuste uporište čeličane Azovstal, pod uslovom da iza sebe ostave oružje i municiju.\nOni koji to budu uradili biće tretirani u skladu sa Ženevskom konvencijom o ratnim zarobljenicima i životi će im biti pošteđeni, navodi se u saopštenju ruskog ministarstva odbrane.\nTASS je citirao general-pukovnika Mihaila Mizinceva, direktora ruskog nacionalnog centra za upravljanje odbranom, da je situacija u Azovstalu “katastrofalna”.\n“S obzirom na katastrofalnu situaciju u fabrici Azovstalj i iz čisto humanitarnih principa, Ruske oružane snage nude militantima i stranim plaćenicima da prekinu neprijateljske akcije i polože oružje”, kazao je Mizincev, prenosi TASS.\nKako se navodi u saopštenju, u protekla 24 sata zabeležen je veliki porast broja presretnutih radio komunikacija, kojima militanti traže od ukrajinskih vlasti dozvolu da se predaju i polože oružje pošto su u beznadežnoj situaciji, bez hrave i vode, ali im to vlasti zabranjuju, prenosi TASS.\nNešto kasnije, rusko ministarstvo se oglasilo još jednim saopštenjem, tvrdeći da su ruske snage u Mariupolju opkolile do 400 stranih plaćenika koji se bore na ukrajinskoj strani, prenosi agencija RIA Novosti.\n“Ukupno, prema informacijama koje smo dobili od ukrajinskih vojnika koji su se predali, do 400 stranih plaćenika sada je opkoljeno na teritoriju fabrike Azovstal”, rekao je na brifingu general Igor Konašenkov, portparol Ministarstva obrane.\nVećina njih su državljani evropskih zemalja i Kanade, rekao je ruski general i dodao da plaćenici prema međunarodnom humanitarnom pravu nemaju zaštićeni status.\n“Sada ih u najboljem slučaju čekaju duge zatvorske kazne”, rekao je.\n“Ranije smo već izvestili da se razgovori između militanata u Marijupolju vode na šest stranih jezika. U slučaju daljnjeg otpora svi će biti uništeni”, rekao je Konašenkov.\nZELENSKI: Kraj pregovora ako ubiju ukrajinske borce u Marijupolju\nPredsednik Ukrajine Volodimir Zelenski izjavio je da bi “ubistvo” ukrajinskih boraca u Marijupolju značilo kraj bilo kakvih pregovora s Rusijom.\nZelenski je za „Ukrajinsku pravdu“ govorio o zastoju u pregovorima s Rusijom posle povlačenja ruske vojske iz pregrađa Kijeva – Buče i Borodijanke, razorenih bombardovanjem u kojima je poginuo veliki broj civila.\n„Marijupolj može da bude kao deset Borodijanki i želim da kažem da bi eliminacija naše vojske, naših momaka stavila tačku na sve pregovore“, rekao je ukrajinski predsednik.\nIstakao je da “Ukrajina neće trgovati ni svojim ljudima ni svojim teritorijama”.\nZelenski je rekao da se vode pregovori o pomoći ukrajinskim vojnicima u Marijupolju koji su u tom gradu saterani u čeličanu “Azovstal”. Ukrajina insistira na tome da se oni neće predati, što Rusija zahteva.\nIzvor: Nova.rs / Index.hr\nFoto: Printscreen YouTube / Black Isle Media\nRelated Topics:FeaturedUkrajinaRusijarat u ukrajiniplaćenicimarijupolj


Održan okrugli sto o poljoprivredi, vodoprivredi i šumarstvu\nNaslovnica Krajina Bihać Održan okrugli sto o poljoprivredi, vodoprivredi i šumarstvu\nBihać – U okviru 13. međunarodnog ekološkog sajma „Ekobis 2015“ Privredna komora Unsko-sanskog kantona (USK) u saradnji sa Federalnim ministarstvom poljoprivrede, vodoprivrede i šumarstva, organizirala je okrugli sto o temi „Mogućnosti razvoja i projekti u resoru poljoprivrede, vodoprivrede i šumarstva na području F BiH“.\nTokom sesije, kojoj su, uz federalnog ministra poljoprivrede, prisustvovali čelni ljudi Fondacije „Odraz“, IFAD-a, Agencije za vodno područje rijeke Save, te Fonda za zaštitu okoliša F BiH , predstvaljene su mogućnosti razvoja, te projekti koji su na raspolaganju jedinicama lokalne uprave, javnim institucijama i privrednim subjektima s područja F BIH. U toku ove i naredne godine, putem resornog federalnog ministarstva i pomenutih fondacija i agencija, može se očekivati značajna pomoć za ovaj Kanton, rekao je federalni ministar poljoprivrede Šemsudin Dedić.\n„Ministarstvo godišnje plasira 11,5 miliona KM našim poljoprivrednim proizvođačima. Ono što znam da je do sada osigurano oko 10 miliona KM za projekte u USK. Uz to, tu je i 11-12 miliona maraka poticajnih mjera, a kroz IFAD 6 naše tri općine mogu očekivati oko tri miliona KM“, rekao je ministar Dedić.\nMeđunarodni fond za razvoj poljoprivrede niz godina pomaže realizaciju projekata u Federaciji i USK. U pripremi je i projekt IFAD 6 razvoja ruralnog poslovanja, koji će ovaj put uključiti pomenute tri općine iz USK. Ukupna vrijednost projekta je 35.5 miliona dolara, od čega Federaciji ide 64 posto, ili oko 19 miliona dolara.\n„U USK to su općine Bužim, Bosanska Krupa i Bosanski Petrovac. Međutim moguće je da ovi projekti iziđu iz okvira tih općina na način da njihovi relizaciju preuzmu zadruge tipa Agromerkantilije, koje će preuzeti se ono što proizvede mali farmer i van granica“, kaže Halil Omanović, direktor IFAD programa za BiH.\nRazvoj pojedinih vrsta poljoprivredne proizvodnje u Kantonu sve je značajniji, kažu naši sagovornici. Očekuje se ekspanzija poljoprivrede ili privredne proizvodnje, posebno u segmentu malih i srednjih poduzeća, a Vlada Federacije omogućit će to kroz ove institucije, te kreditna sredstva ili grantove.\nUz okrugli sto, organizirana je i stručna konferencija „Šumarstvo i drvoprerada u USK“. Konferenciji su prisutvovali predstavnici kantonalnog i federalnog ministarstva poljoprivrede, ŠPD Unsko-sanske šume, preduzeća iz sektora drvoprerađivačke industrije, zatim inženjeri i eksperti iz oblasti šumarstva i ekologije.\nUz osvrt na ulogu i značaj šumskih resursa u razvoju ruralnih područja u BIH, tokom konferencije najviše pažnje posvećeno je zakonskoj regulativi koja definiše ovu oblast, te praviliniku o raspodjeli sirovine, koji većem dijelu drvoprerađivača predstavlja kamen spoticanja u radu. Ukazano je i na neophodnost što skorijeg donošenja Zakona o šumama, kako u cilju očuvanja šumskog fonda, tako i pravilnije raspodjele prihoda lokalnim zajednicama od eksploatacije šuma.


Diskreciona prava i dalje omogućavaju koruptivna zapošljavanja Žurnal - Jedina slobodna teritorija\nKanton 10: Diskreciona prava i dalje omogućavaju koruptivna zapošljavanja\nObjavljeno: 18.09.2018. u 14:28h\nLegislativa omogućava zapošljavanje podobnih, jer rukovodilac ima diskreciono pravo da izabere bilo kog kandidata sa liste i ima pravo da osniva ad hoc konkursnu komisiju, te imenuje njene članove\nUredba o uvjetima, načinu i programu polaganja ispita općeg znanja i stručnog ispita za kandidate za državnu službu u Hercegbosanskoj županiji sadrži potencijalno koruptivne odredbe, budući da rukovodiocima daje široka diskreciona ovlaštenja. Analiza zakonodavnog okvira u oblasti zapošljavanja u javnom sektoru u Kantonu 10, koju je uradila Anitkorupcijska mreža u BiH – ACCOUNT, pokazuje da rukovodilac ima diskreciono pravo izbora kandidata za zaposlenje, te diskreciono pravo da osniva ad hoc konkursnu komisiju i bira njene članove.\nUredba omogućuje zapošljavanje podobnih kandidata, jer rukovodilac ima diskreciono pravo da sa liste najboljih kandidata koju mu dostavi Agencija za državnu službu izabere bilo kog kandidata, bez obzira na broj osvojenih bodova i rang kandidata na listi. Također, rukovodilac ima pravo da osniva ad hoc komisije i bira njene članove, čime konkursnu komisiju može staviti u svoju službu. Nužno je da se proces zapošljavanja u državnu službu učini transparentnijim, da se diskreciona ovlaštenja rukovodioca organa uprave ukinu čime bi se prevenirala korupcija - ocjenjuje Mirjana Ćuskić iz Helsinškog odbora za ljudska prava, lidera ACCOUNT Sektorske grupe “zapošljavanje u javnom sektoru”.\nViša politička volja stopirala promjene\nACCOUNT je izradio Model pravilnika za zapošljavanje u javnoj službi, koji je primjenjiv u svim javnim institucijama, ustanovama i preduzećima. Primjenom ovog Modela pravilnika prevenira se korupcija, ukidaju diskreciona ovlaštenja i proces zapošljavanja čini transparentnim i poštenim. Helsinški odbor za ljudska prava, u saradnji sa Centrom za građansku suradnju iz Livna, inicirao je saradnju sa Vladom Hercegbosanske županije i Timom za borbu korupcije HBŽ, kako bi usvojili ovaj Model pravilnika. Međutim, naišli su na zid.\nRadili smo intenzivno na zagovaranju izmjena kritičnih, potencijalno koruptivnih odredbi u postojećoj legislativi, međutim nismo naišli na odobravanje institucija u Kantonu 10. Zapravo, naišli smo na ignorisanje. Čak i kad smo uspjevali da ostvarimo kontakt sa pojedincima iz institucija koji su bili bar spremni na razgovor, u konačnici su pronalazili različite razloge da se ne uradi ništa na poboljšanju legislative. U konačnici su se uglavnom pozivali na političku volju viših instanci, uz stav da nije vrijeme da se otvara ova tema – kaže Ćuskić.\nPOTENCIJALNO KORUPTIVNE ODREDBE\nRezultati Analize zakonodavnog okvira pokazuju i da je Hercegbosanska županija na prilično sistematičan način regulisala oblast zapošljavanja državnih službenika, a posebno intervjua sa kandidatima. Tačnim definisanjem koje pitanje može a koje ne može biti postavljeno na intervjuu standardizovan je tok cijelog intervjua.\nZnačajno je i evidentiranje toka intervjua u formi zapisnika, jer se na taj način omogućava pravilno vođenje žalbenog postupka i utvđivanje eventualnih propusta u postupku odabira kandidata.\nPozitivnim se može ocijeniti i odredba kojom je ispitivač obavezan da obrazloži svoje odluke kojima je posebno loše, odnosno posebno dobro ocijenio pojedine kandidate, čime se u dobroj mjeri izbjegava arbitrarnost prilikom odlučivanja. Međutim, i dalje su na snazi diskreciona prava rukovoditelja da osniva ad hoc komisiju i bira njene članove, što predstavlja potencijalno koruptive odredbe. Također, na rukovodiocu leži konačan odabir kandidata, čime mu je dato preširoko diskreciono pravo da utiče na konačan izbor kandidata, što je neprihvatljivo - zaključuje Ćuskić.


Racija protiv Ndrangete\nIstorijska racija protiv kalabrijske mafije, uhapšene 334 osobe\nSvet Autor:Beta/ AP19. dec. 201920:50 > 20:52\nItalijanska policija sprovela je "istorijsku" raciju protiv Ndrangete, kalabrijske mafije, uz hapšenje 334 osobe u Italiji i drugim evropskim zemljama.\nOko 2.500 karabinjera, pripadnika elitne jedinice Ros, učestvovalo je u akciji uz pomoć vojnih padobranaca.\nUhapšeni su osumnjičeni za zločinačko udruživanje, ubistva u okviru obračuna unutar mafijaških klanova, iznudu i pranje novca. Neki su već prebačeni u zatvore dok je za određen broj određen kućni pritvor uz nadzor.\nOperacija je sprovedena posle trogodišnje istrage protiv Ndrangete u Kalibriji i još 11 oblasti na severu i jugu Italije. Neki osumnjičeni su uhapšeni u Nemačkoj, Švajcarskoj i Bugarskoj, a protiv njih je izdata evropska poternica.\nMeđu uhapšenima ima advokata, preduzetnika, funkcionera lokalne vlasti i pravosuđa, kao i jedan bivši poslanik stranke bivšeg premijera Silvija Berluskonija.\nTokom operacije zaplenjena je imovina od 15 miliona evra.\nProcenjuje se da je Ndrangeta, čiji naziv na grčkom znači „junaštvo“ ili „muška vrlina“ (andragathia), zbog šverca kokaina iz Latinske Amerike prevazišla po moći zloglasnu sicijalijansku mafiju koju njeni pripadnici nazivaju „Koza nostra“ („Naša stvar“).


Državni sekretar Ministarstva poljoprivrede i zaštite životne sredine mr Stana Božović otvorila je skup povodom obuka industrije za Sistem trgovine emisionim jedinicama gasova sa efektom staklene bašte.\n„Sistem trgovine emisionim jedinicama gasova sa efektom staklene bašte je u Evropskoj uniji jedan od ključnih načina za smanjenje emisija, ali i povećanje efikasnosti i unapređenje industrijske proizvodnje. Vaše pokazano interesovanje i broj predstavnika industrijskih i postrojenja za proizvodnju toplotne i električne energije, dobar su osnov za dalju saradnju i uspostavljanje efikasnog Sistema monitoringa, izveštavanja i verifikacije emisija gasova sa efektom staklene bašte u Republici Srbiji. Ovo na način koji će omogućiti Vladi da ispuni zahteve usklađivanja sa zakonodavstvom EU, ali i industriji da poveća konkurentnost i budete ravnopravna sa sličnim postrojenjima u državama članicama Evropske unije“, rekla je državni sekretar Stana Božović.\nDržavni sekretar Božović je istakla da će se na ovaj način, već od 2016. godine, obezbediti kontinuirane informacije o emisijama gasova sa efektom staklene bašte, što će značajno olakšati planiranje i ispunjenje nacionalnih obaveza prema zahtevima zakonodavstva EU, ali i međunarodne zajednice. Ove informacije će doprineti povećanju broja projekata koje će realizovati privreda i biti finansirani iz inostranstva, a koji sve više zahtevaju kao jedan od parametara koje treba prikazati baš emisije i smanjenje emisisija gasova sa efektom staklene bašte. Na ovaj način će se troškovi ulaganja u borbu protiv klimatskih promena pretvoriti u dobit kroz uključenje u eru novih tehnologija u njenom samom začetku, što će nam svima garantovati opstanak na evropskom i međunarodnom tržištu.\nMinistarstvo poljoprivrede i zaštite životne sredine, uz podršku EU, organizovalo je obuke namenjene pripremi sektora industrije za obaveze koje predstoje po usvajanju Zakona o smanjenju emisija gasova sa efektom staklene bašte. Predviđeno je usvajanje Zakona do kraja 2015. godine, kao i da se sa sprovođenjem obaveza započne od 01. januara 2016. godine. Cilj Zakona je uspostavljanje osnove za buduću implementaciju Sistema trgovine emisionim jedinicama, a pre svega uspostavljanje sistema za monitoring, izveštavanje i verifikaciju emisija gasova sa efektom „staklene bašte“. Industrijska i energetska postrojenja će biti u obavezi da vrše monitoring i izveštavaju nadležno Ministarstvo o svojim godišnjim emisijama gasova sa efektom „staklene bašte“. Ovo u skladu sa monitoring planom, koji će morati biti verifikovan od strane nezavisnog verifikatora.


Ovo je za njih bila samo utešna pobeda jer nakon poraza od Australije i Litvanije završavaju takmičenje.\nOčekivano ih je predvodio Kori Džozef sa 24 poena (šut iz igre 9/17), a njega je pratio Kevin Pangos sa 13, odnosno Melvin Edžim sa 11.\nAfrikanci su krenuli na sve ili ništa, a posle prve deonice su imali razloga da veruju u senzaciju jer su bili bolji za 11 poena (22:11). Nastavak meča je doneo ozbiljno dominaciju momaka iz zemlje koji na zastavi imaju list javora, pa su svaku deonicu dobili dvocifrenom razlikom!\nTEGIJEVO ZAKUCAVANJE Srbija mangupski otresla Italijane, navijačima vraćali preskupe karte!\nU Senegalu se istakao as Crvene zvezde Mohamed Faje (šut iz igre 5/12) , ali ni njegova sjajna partija nije pomogla Afrikancima da otkinu makar jednu pobedu na SP. On je briljirao u prvoj deonici kada je ubacio tri trojki iz četiri pokušaja, ali kada je on stao, nije imao ko da ga odmeni.


I Vulin demantovao pisanje medija o Uredbi Vlade - Bizlife.rs\n07:02 Beograd, 24/03/2017\nKomentarišući pisanje pojedinih medija da će Vlada migrantima u Srbiji obezbediti sredstva za započinjanje sopstvenog biznisa, ali i kupovinu kuća, ministar za rad, zapošljavanje, boračka i socijalna pitanja Aleksandar Vulin rekao je za RTS da se Uredba Vlade odnosi na izbegle, raseljene i interno raseljene, a ne za migrante.\n“Očigledno mediji nisu pažljivo pročitali Uredbu o izbeglicama. To je o ljudima iz Hrvatske, BiH, i onih proteranih sa prostora Kosova i Metohije. Ni za jednog migranta se ne obezbeđuje dodatni podsticaj”, naglasio je Vulin i upitao: “Koliko je Avganistanaca započelo gradnju kuće u Srbiji?”.\nMinistar je istakao da javnost treba da zna da Vlada ne podstiče migrante da ostanu u Srbiji.\nDa podsetimo, u jučerašnjem izdanju lista Blic pisalo je da je Vlada Srbije donela uredbu o programu podsticaja za migrante u 2017. godini kojom je predviđeno da se iz budžeta izdvoji 320 miliona dinara da bi se poboljšali uslovi života tim ljudima, piše Blic u današnjem izdanju.\nPozivajući se na neimenovani izvor, Blic je naveo da zbog restriktivne politike za prijem migranata u EU njihov broj u Srbiji raste pa je Vlada odlučila da tim ljudima pruži humanije uslove života, a procenjeno je i da je to dugoročno jeftinije za državu jer će migranti zarađivati za život, što sada nije slučaj.\nOvo je juče demantovao i Komesarijat za izbeglice i migracije.\naleksandar vulin migranti\nPingback: Vlada donela uredbu: Migrantima od 200.000 do 1.400.000 dinara za pokretanje biznisa. Komesarijat demantuje - Bizlife.rs\nEvropa će da plati da ih ne vidi a mi smo dovoljno neinteligentni da uzmemo te pare . Na mala vrata se uvode popularne “integracije” pod velom , pristojan život zbog zadržavanja , deca u školu…… . podsticaj .\nVeraovatno će u budućnosti biti i nacionalna manjina dok za 20 godina ne prerastu u većinu . Matematikom se niko ne bavi i ne upoređuje naš odliv a njihov priraštaj ? Ko je na gubitku ?\n24/03/2017 u 09:54\nPutin najavio trku za novi mandat\nJer Davos nije Davos, bez…


Fudbalska reprezentacija Portugalije - Sportal\n16:50 - 31.03.2022\nU Kataru se sreli selektor Srbije i Portugala! Sjajna scena, ko bi rekao da će Santoš biti srećan da vidi Piksija\nDelegacija FSS boravi u Dohi, gde se danas održava 72. Kongres FIFA, dok je sutra na programu ono što čitav svet željno isčekuje, ceremonija žreba za grupnu fazu Svetskog prvenstva u Kataru.\n20:34 - 29.03.2022\nNIŠTA OD ČUDA I IBRE: Košmarno buđenje Makedonaca iz Mundijalskog sna, na SP u Kataru gledaćemo Ronalda i Levandoskog!\nMakedonci na “Dragau” nisu imali snage za novo čudo i ostali su na korak od sna, pošto su Portugalci ipak bili bolji i slavili sa 2:0, a identičnim rezultatom trijumfovali su i Poljaci koji su kod kuće srušili Švedsku.\n08:07 - 29.03.2022\n"NISMO DOŠLI KAO TURISTI" Selektor Severne Makedonije zapretio Portugalcima: Došli smo da uživamo i pobedimo!\nSelektor fudbalske reprezentacije Severne Makedonije Blagoja Milevski istakao je da njegov tim u Porto nije došao turistički, već da pojuri plasman na Svetsko prvenstvo.\n17:53 - 28.03.2022\nNesreća se na italijanskom kaže - Trajkovski! HEROJ Makedonije za Blic o senzaciji koja je zadivila svet i meču istine za Mundijal, ali i Srbiji\nFudbalska selekcija Severne Makedonije priredila je najveće iznenađenje baraža za plasman na Mundijal u Kataru, pošto su u polufinalnom duelu eliminisali aktuelnog evropskog šampiona Italiju i to na gostujućem terenu.\n14:03 - 14.11.2021\nANKETA Ko će večeras postići gol za Srbiju u Lisabonu?\nVečeras (20.45) Srbija igra meč godine protiv Portugalije u kvalifikacijama za Svetsko prvenstvo.\n13:06 - 14.11.2021\nFudbaleri Srbije večeras od 20.45 igraju najbitniju utakmicu u godini. Ulog je plasman na Svetsko prvenstvo u Kataru 2022, a rival je Portugalija.\n10:07 - 14.11.2021\nKLASA JE VEČNA Dok su fudbaleri trčali, Piksi uzeo loptu i IZVEO MAGIJU /VIDEO/\nDragan Stojković Piksi, selektor reprezentacije Srbije, demonstrirao je svoje fudbalsko umeće na treningu „orlova” u Lisabonu.\n14:43 - 27.06.2021\nDerbi osmine finala EURO 2020 u Sevilji! Belgijanci bi predvođeni Lukakuom da skinu s trona Ronalda i Portugalce!\nVeliki derbi osmine finala Evropskog prvenstva od 21 sat se igra na "Olimpijskom stadionu" u Sevilji, a sastaju se Belgija i Portugalija.\n00:08 - 08.12.2020\nSelektor fudbalske reprezentacije Portugalije Fernando Santoš prokomentarisao je žreb kvalifikacija za Svetsko prvenstvo u Kataru 2022. godine.


Kanadsko-američka granica ostaće zatvorena do 21. novembra – Okvir\nGranica izmedju Kanade i SAD ostaće zatvorena do 21. novembra za putovanja koja nisu preko potrebna u cilju sprečavanja širenja korona virusa, saopštilo je danas kanadsko Ministarstvo javne bezbednosti.\n„Produžavamo ograničenje putovanja koja nisu preko potrebna sa SAD do 21. novembra. Naše odluke će i dalje biti zasnovane na najboljim dostupnim preporukama za javno zdravlje kako bi Kanadjani bili bezbedni“, naveo je na Tviteru kanadski ministar Bil Bler (Bill Blair).\n„Svi znaju da bismo voleli povratak u normalu i da bismo voleli da granice budu otvorene“, rekao je kanadski premijer Džastin Trudo (Justin Trudeau).\nUN kupuje milijardu vakcina\nEU pokrenula sistem koji povezuje nacionalne aplikacije za praćenje zaraze korona virusom


SRBIJA U NAJUŽEM IZBORU TELEKOMUNIKACIONOG GIGANTA: "Nokija" planira otvaranje centra u Srbiji | Najnovije vesti - Srbija danas\n10.12.2019. • 07:18 Srbija Danas/Srpski telegraf\nSvetski gigant u oblasti mobilne tehnologije finska "Nokija" najozbiljnije razmatra da otvori veliki razvojno-istraživački centar u Srbiji\nPoreski podsticaji i veliki broj obrazovanih mladih stručnjaka, prema informacijama, presudno su uticali na Fince da Srbiju stave u najuži krug kandidata za ovu investiciju.\n- "Nokija" već dugo merka najpogodniju lokaciju u ovom delu Evrope. Finci ništa ne prepuštaju slučaju i njihovi stručnjaci mesecima razmatraju sve ekonomske i naučne parametre. Taj centar, ako bude kod nas, za šta postoje realne šanse, zaposlio bi veliki broj stručnjaka, najverovatnije čak nekoliko stotina - kaže sagovornik i sam uključen u razgovore s Fincima.\nOn dodaje da je posebno važno što bi bila zaposlena gotovo isključivo visokokvalifikovana radna snaga.\n- To znači da bi zarade bile znatno veće u odnosu na srpski prosek. Nešto poput onoga što nemački "Brose" otvara u Pančevu, gde će prosečna plata biti čak 1.700 evra - objašnjava on.\nPredsednik Srbije Aleksandar Vučić sastao se juče sa delegacijom "Nokije", koju je predvodio Mik Lavanti, potpredsednik kompanije za centralnoistočnu Evropu i centralnu Aziju. Vučić je istakao da Srbija planira da nastavi saradnju sa "Nokijom", posebno u oblasti fiksne mreže i transportnih optičkih sistema.\nOn je dodao da je za Srbiju izuzetno važno i to što može da koristi iskustva ove finske kompanije u razvoju preduzetništva u oblasti informacionih tehnologija. Sagovornici su tokom susreta konstatovali da je višedecenijska saradnja "Telekoma" sa "Nokijom" dosad bila veoma dobra i izrazili očekivanje da će ona u budućnosti biti znatno unapređena.\nDa su ova saznanja tačna, potvrđuje indirektno i predsednik PKS Marko Čadež.\n- Srbija je danas najatraktivnija destinacija kada su u pitanju poreski podsticaji za kompanije poput "Nokije", koje prevashodno ulažu u razvoj i istraživanje. Svaka kompanija koja u Srbiji uloži u razvoj i istraživanje i intelektualnu svojinu plaća samo tri odsto umesto 15% poreza na dobit, dok se kompanijama novac uložen u razvoj i istraživanje računa duplo prilikom povrata poreza - kaže Čadež.\nUkazuje i na još jednu prednost naše zemlje.\n- Osim toga, Srbija je postala veoma vidljiva za inovativna preduzeća iz inostranstva. Startap genom organizacija je među pet najboljih startap eko-sistema u svetu svrstala Beograd i Novi Sad - zaključuje Čadež.\nSa Čadežom se slaže i Andreja Pavlović, izvršni direktor Nordik biznis alijanse.\n- Postoji više oblasti u kojima Srbija može za "Nokiju" da bude atraktivna kao destinacija, kako za plasman tako i za razvoj. Pogled na budućnost kompanije i Srbije je sinhronizovan - nudimo izuzetne prilike za razvoj tehnologija koje su za "Nokiju" aktuelne: AI, 5G, big data anatytics - navodi Pavlović.\nNaša najveća žitnica preti da postane agrarna pustinja: Evo šta savetuju stručnjaci da se takav scenario spreči\nNokia Aleksandar Vučić Marko Čadež PKS Pančevo Brose Mik Lavanti\nOVO JE NAJVEĆA POBEDA SRBIJE, AMERIKA ĆE DA POLUDI! Gas iz Turskog toka stiže za nekoliko meseci - Rat Moskve i Vašingtona dobio Beograd!\n22.01.2020. • 20:07


Amel Rovčanin 19 septembar 2020\nDruštvo za održivi razvoj – Koraci u saradnji sa sindikatom Nezavisnost, u Osnovnoj školi “Sveti Sava“ uručilo je donaciju višekratnih maski za učenike svih sedam osnovnih škola na teritoriji Prijepolja, čije porodice imaju teškoće da im obezbede ova sredstva zaštite od virusa korona.\nOsim maski, svi učenici nižih razreda osnovnih škola dobili su bojanke i rasporede časova.\nPored donacije udruženja “Koraci“, direktorima svih škola u opštini Prijepolje dodeljena su dezinfikaciona sredstva i paketi sa zaštitnim maskama koji su pomoć “Tursko – srpskog poslovnog saveta“.\nPreme rečima direktora OŠ “Sveti Sava“, Besima Beganovića radi se o značajnoj pomoći koja će prijepoljskim školama omogućiti da duži period, bez problema sprovode propisane epidemiološke mere.\n“U interesu prijepoljskog školstva je da nastavi saradnju sa ovim i sličnim organizacijama i nakon što prođe pandemija, na drugim, još ozbiljnijim projektima. U tom smislu će direktori škola organizovati timove koji će razraditi ideje sa kojima ćemo ovu inicijalnu saradnju podići na jedan viši nivo“, rekao je Beganović.\nBudući da je osnovnoškolsko obrazovanje u Srbiji obavezno i besplatno , udruženje “Koraci“ je organizovalo akciju “Podrži đake, podrži škole!“ kojom nastoji da kroz prikupljanje sredstava obezbedi zaštitne maske za učenike slabijeg materijalnog stanja, kako bi i njihov boravak u školama bio bezbedan.\nPre raspodele doniranih sredstava, upriličen je sastanak direktora osnovni škola sa predsednikom opštine Vladimirom Babićem i članom Opštinskog veća zaduženim za obrazovanje Slavenkom Grbovićem, na kojem se opštinsko rukovodstvo upoznalo sa trenutnom situacijom u prosvetnim ustanovama.


Skupština Udruženja pijaca Srbije na Zelenom vencu - Tržnica Subotica\nSkupština Udruženja pijaca Srbije na Zelenom vencu\nDvadeseta, svečana sednica Skupštine Poslovnog udruženja „Pijace Srbije“, održana je 27. aprila 2018. godine na pijaci Zeleni venac u Beogradu. Sednica je organizovana u povodu 15 godina aktivnog rada Udruženja i obeležavanja stogodišnjice od prve Skupštine piljara Srbije, koja je takođe održana na Zelenom vencu.\nDomaćin skupa je bilo Javno komunalno preduzeće “Gradske pijace“ Beograd, a nakon svečane sednice Skupštine održan je 13. Beogradski Noćni Market, pod sloganom „Život je igra“, manifestacija koju JKP “Gradske pijace” u saradnji sa preduzećem “Redesign” organizuju kao sastavni deo svojih promotivnih aktivnosti.\nDvadesetom sednicom Skupštine Poslovnog udruženja „Pijace Srbije“ predsedavao je potpredsednik Danilo Bjelica, direktor JKP „Zelenilo“ iz Pančeva.\nNa svečanoj sednici Skupštine Poslovnog udruženja “Pijace Srbije” je istaknuto da na 410 registrovanih pijaca u Srbiji dnevno svoju robu plasira oko 80.000 poljoprivrednih gazdinstava i preduzetnika, kao i da je ukupna vrednost prometa poljoprivrednih proizvoda na pijacama u prethodnoj godini bila 35 milijardi i 586 miliona dinara, što je u tekućim cenama za 3.6% više u odnosu na 2016. godinu. Tržišni udeo pijaca u prodaji i otkupu poljoprivrednih proizvoda na teritoriji Srbije u toku 2017. godine bio je18.84%, što je za 1.7% više u odnosu na 2016. godinu.\n- Vodeći projekat Poslovnog udruženja „Pijaca Srbije“ u 2018. godini biće sertifikacija poljoprivrednih proizvođača, koji svoje proizvode direktno plasiraju na pijacama. Sertifikovani proizvod je poljoprivredni proizvod koji je proizveden na gazdinstvu sertifiovanog proizvođača, a sertifikovan je na bazi nadzora i inspekcijskih kontrola koje su sprovede u skladu sa Pravilnikom o serifikaciji proizvođača i proizvoda koji se prodaju na pijacama i upotrebi žiga “Garantovano domaće - pijace Srbije”. Sertifikacija ima za cilj da doprinese isticanju vrednosti domaće proizvodnje, naglasi kvalitet domaćih proizvoda, kao i da poboljša i obogati ponudu na pijacama – rekao je na ovom skupu Savo Duvnjak, izvršni direktor Udruženja.\nU uvodnom delu prezentacije o poslovanju, planovima i viziji razvoja JKP „Gradske pijace“, mr Ivan Sočo, direktor ovog preduzeća i predsednik Upravnog odbora Poslovnog udruženja „Pijace Srbije“, naglasio je da je na konferenciji Svetskog udruženja veletržnica (World Union of Wholesale Markets, WUWM), koja je nedavno održana u Barseloni, Javnom komunalnom preduzeću „Gradske pijace“ poverena organizacija narednog kongresa WUWM-a.\n- Beograd će prvi put u istoriji, u septembru 2019. godine, biti domaćin ovog značajnog skupa – rekao je mr Ivan Sočo. – To je veliko priznanje za nas, a verujem da će konferencija WUWM-a značajno doprineti predstavljanju Beograda i Srbije kao mesta proizvodnje zdrave i visokokvalitetne hrane, koja će postati prepoznatljiva na svetskom tržištu, daljem razvoju privrede, poljoprivrede, turizma i ostalih potencijala i resursa koje nudi naša zemlja. Ponosni smo na ono što je urađeno prethodnih nekoliko godina sa ciljem da Beogradu vratimo pijace. Mislim da smo uspeli u tome, što potvrđuje i uspeh niza naših manifestacija, među kojima je svakako najprepozantljiviji „Beogradski noćni market“ koji okuplja po nekoliko stotina proizvođača hrane i na hiljade zadovoljnih posetilaca.\nPored članova Poslovnog udruženja „Pijace Srbije“, svečanoj sednici Skupštine su prisutvovali i Borko Milosavljević, pomoćnik gradonačelnika grada Beograda, predstavnici niza državnih institucija, Sekretarijata za poljoprivredu, šumartsvo i vodoprivredu AP Vojvodine, Privredne komore Srbije, Opštine Savski venac i sredstava javnog informisanja.\nNa kraju svečane sednice Skupštine dodeljena su priznanja institucijama i partnerima, koji su dali doprinos uspešnom radu Udruženja, promociji pijaca i pijačne delatnosti u Srbiji.\nU nastavku programa održan je 13. Beogradski Noćni Market, pod sloganom „Život je igra“. Posetioci ove manifestacije su imali priliku da se uz najkvalitetnije proizvođače domaće hrane i njihove proizvode, zabave i druže, a da sve protekne u slavljeničkom raspoloženju pobrinuli su se prestižni gradski di-džejevi i Teatar Mimart, sa hodačima na štulama, žonglerima i pantomimičarima.\nPijaca „Zeleni venac“ je izgrađena 1926. godine i tada je bila najsavremenija pijaca na Balkanu, u narodu je poznatija kao “KRALJICA PIJACA”. Napori JKP „Gradske pijace“ da od pijaca napravi atraktivna mesta kupovine vide se i na navedenoj pijaci, gde su nove mobilne tezge sa suncobranima, ukrasni boksovi za cveće i Food Corner doprineli da ova pijaca vrati epitet koji je imala kada je bila otvorena, kao i da u narednom periodu bude mesto velikih okupljanja i zabave.


EU i AstraZeneca nisu uspjeli da se dogovore: Žao nam je - Akta.ba\nEU i AstraZeneca nisu uspjeli da se dogovore: Žao nam je\n28.01.2021. 09:42 / Izvor: REUTERS\n"Žao nam je zbog kontinuiranog nedostatka jasnog plana isporuke", navela je Kyriakides u objavi na Twiteru.\nOna je istakla da EU od AstraZenece traži jasan plan za brzu isporuku doza koje je taj blok rezervisao za prvi kvartal ove godine, javlja Reuters.\nEU vrši pritisak na AstraZenecu da isporuči više doza svoje vakcine iz fabrika u Evropi i Velikoj Britaniji, nakon što je kompanija saopštila da će doći do odlaganja, što će poremetiti plan imunizacije u EU.\n"Takav stav nije ni korektan, ni prihvatljiv. Unaprijed smo platili kako bismo osigurali da kompanija preuzme obavezu da proizvede određenu količinu doza vakcine i prije odobrenja za upotrebu. Odbacujem logiku ‘ko prvi dođe – njegovo je’, to može funkcionirati u mesnici u susjedstvu, ali ne i kada su u pitanju potpisani ugovor", istakla je Kyriakides.\nPrema izvorima iz Evropske komisije, AstraZeneci je odobren iznos od 336 miliona eura, od čega je značajan dio već isplaćen. Kao odgovor na kašnjenja, Evropska unija bi mogla ograničiti izvoz vakcine proizvedenih na njenoj teritoriji.\nKyriakides je rekla da će kompanije koje proizvode vakcine na prostoru EU-a morati "unaprijed obavijestiti kad god žele izvesti vakcine u treće zemlje".\nGlasnogovornik vlade Japana izjavio je da će AstraZeneca u toj zemlji proizvesti više od 90 miliona doza vakcine, u trenutku kada vlada zabrinutost da li će zemlja imati dovoljno doza da započne odgođenu kampanju vakcinacije. Britansko-švedska kompanija je japanskom ministarstvu zdravstva potvrdila da će većinu vakcina proizvesti u toj azijskoj zemlji.\n"Vjerujemo da je vrlo važno moći vakcine proizvoditi kod kuće", rekao je glavni sekretar u vladi Katsunobo Kato.


Novi Beograd spremno čeka početak PRL "Centar" - Rukometni Žurnal\nČet, 05.avg.2021 03:23\nNaslovna Srbija Prve Lige Novi Beograd spremno čeka početak PRL “Centar”\nNovi Beograd spremno čeka početak PRL “Centar”\nJoš dve nedelje je ostalo do početka drugog dela sezone u Prvoj ligi Centar gde se mladi Lavovi bore za opstanak.\nJedna od najmlađih ekipa u ligi je ostavila dobar utisak u prvom delu sezone ali ne i rezultatski gde su mogli mnogo bolje, ali nakon skoro dva ipo meseca rada u pauzi i odigranih nekoliko prijateljskih utakmica i pojačanja šanse za opstanak su porasle i veliki je motiv svih igrača i stručnog štaba da se dokažu da ne treba niko da ih otpisuje unapred.\nNovi Beograd u drugi deo sezone ulazi sa pojačanjima. Kako je strategija kluba da isključivo mladi igrači igraju sef struke je ipak odlučio da pojača redove sa dva malo iskusnija igrača, reč je o dva momka rođenih 1992. godine, povratnik Marko Mandić i Milan Vučetić koji je ranije nastupao za Arilje, Požegu i Mladost iz Čačka a sada radi i živi u Beogradu.\nNa poziciji desnog krila doveden je još jedan mlad i perspektivan igrač koji će ovu polusezonu igrati na dvojnoj registraciji za Beograd i Novi Beograd, reč je o Milanu Stojanoviću (2001.).\nDruštvo pivotmenima će praviti još jedan povratnik, momak rođen 1999. godine Mihailo Živković koji je veliko pojačanje u odbrani. Na poziciji golmana takođe još jedan povratnik u redove mladih Lavova je jedan od najperspektivnijih mladih golmana u Srbiji Dušan Tasić koji se vratio iz Partizana i pokazuje veliki motiv da pokaže svoju vrednost.\nMeč prvog kola drugog dela sa PKB-om zakazan je za nedelju 03. marta od 17:30h u Pinkiju.\nRK Novi Beograd\nPrethodni tekstEurofarm Rabotnik angažovao novog trenera: Legendarno levo krilo Stevče Alušovski zamenio Ćirkovića!\nSledeći tekstObavljeno selektiranje devojčica 2006/2007 u Aleksincu i Svilajncu


Nakon tragedije na Đurđevića Tari: Policija provjerava postoji li internet sekta – Sandzaklive.rs\nSlužbenici Uprave policije provjeravaju navode, koji su se juče u velikom broju pojavili na društvenim mrežama, a u kojima se iznose ozbiljne sumnje da u Crnoj Gori postoji internet sekta.\nPolicija je, prema nezvaničnim saznanjima “Dana”, krenula u provjere profila na društvenim mrežama čiji komentari su bili sumnjivi.\nPriča o sumnji u postojanje navodne internet sekte pojavila se nakon dva tragična događaja, odnosno smrti dvoje mladih ljudi iz Pljevalja, koji su skočivši sa mosta na Đurđevića Tari počinili samoubistvo. Tragedije su se dogodile u veoma kratkom roku. Nakon drugog tragičnog slučaja u kojem je žrtva bio maloljetnik, na društvenim mrežama pojavio se veliki broj objava u kojima se izražava sumnja da u Crnoj Gori postoji sekta čiji članovi se usmjeravaju ka suicidnim radnjama.\nUzbunu kod građana stvorili su profili sada, nažalost, pokojnih mladih ljudi na društvenim mrežama. Njihovi profili imali su nekoliko identičnih detalja. Prvo su juče krenule objave i upozorenja o tim detaljima da bi se nakon toga pojavila dva profila sa kojih su na objave o ovim tragedijama uputili sumnjive komentare.\nI ti profili, navodno, mogu se podvesti pod sumnjive zbog svog sadržaja, a prije svega zbog identičnih brojki koje sadrže i detalja koji se spominju u komentarima, a koji se odnose, slučajno ili ne, na oba tragična događaja.


Posle praznika novi pad dinara\nNaslovnica Sjeverni Sandžak Novi Pazar Posle praznika novi pad dinara\nSjeverni Sandžak – Srednji kurs evra će u četvrtak, 3. maja, biti 111,9102, što će biti nova najniža vrijednost dinara prema evru.\nPrema zvaničnom srednjem kursu Narodne banke Srbije (NBS), evro će u četvrtak koštati jednu paru više nego danas i za dane prvomajskih praznika, kada važi srednji kurs od 111,8981 dinara za jedan evro.\nCentralna banka je danas prodala 10 miliona evra kako bi obezbedila nesmetano funkcionisanje deviznog trzista, a računajući i današnju intervenciju NBS je ove godine prodala ukupno 708,5 miliona evra da bi stabilizovala kurs dinara.\nNa mjesečnom nivou dinar će u 3. maja biti slabiji prema evru za 0,4 odsto, a na godišnjem za 11 odsto. Dinar je ove godine bio najjači 11. januara kada je evro koštao 103,6922 dinara, a do sada najslabiji je bio juče.


Jeftini letovi za Navoj - Avio karte Navoj - eSky.rs\nAvio karte za Navoj\nPretražite letove za Navoj\nProverite najbolje prilike za letove za Navoj\nVreme u Navoju (°C) - prosečne temperature i sunčani dani\n✔ Postoje li posebne ponude za letove za Navoj na eSky.rs?\n✔ Mogu li se pobrinuti za osiguranje prilikom rezervacije leta za Navoj?\n✔ Ako rezervišem let za Navoj, mogu li da rezervišem ujedno i smeštaj?\n✔ Koje avio-kompanije nude letove za Navoj?\nBudite sigurni, da na eSky.rs ponuda letova za Navoj uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Navoju\nRed letenja:\tNavoj\nTražite smeštaj? Proverite najbolje hotele u Navoju\nNađite smeštaj u Navoju\nJeftini letovi do Uzbekistana Jeftini letovi iz Uzbekistana Jeftini letovi za Urgenč Jeftini letovi iz Urgenča Jeftini letovi za Alpinu (MI) Jeftini letovi iz Alpine (MI)\nJeftini letovi do Kanade Jeftini letovi iz Kanade Jeftini letovi do Nanchang Changbei Jeftini letovi od Nanchang Changbei


5G mreža u Srbiji RATEL regulativa | Mondo Portal\nTokom 2020. u Srbiji će biti spremna aukcija za spektar 5G usluga, ali to nije jedini faktor, koji će uticati na dolazak 5G mreža u našu zemlju.\nUvođenje 5G tehnologije izazov je za svako društvo, pa tako i za Srbiju, a u RATEL-u najavljuju da bi sledeće godine trebalo da bude pripremljena aukcija spektra za 5G.\nU tom smislu Srbija ne kasni za Evropom gde, takođe, taj posao neće biti tako brzo završen, kaže za Tanjug direktor RATEL-a Vladica Tintor i naglašava da nije pitanje da li je i ko je brži u toj trci za uvođenje nove, pete generacije mobilne telefonije, nego je pitanje ko je tržišno spremniji da tu tehnologiju iskoristi. "Samo uvođenje 5G tehnologije da bi se uvela nema toliko smisla zato što građani inače sad imaju kvalitetnu uslugu. Ukoliko je privreda spremna da prihvati tu transformaciju, ono što i Vlada Srbije priča, a to je digitalizacija, što se pre to bude uradilo, 5G tehnologije će imati smisla", rekao je Tintor.\nNavodi da su krajem prošle i u toku ove godine mnoge evropske zemlje imale ili će imati aukcije po pitanju spektra za 5G. RATEL će, kaže, zajedno sa drugim državnim institucijama omogućiti da aukcija bude spremna za sledeću godinu, ali i navodi da to neće biti jedini dovoljan uslov da se 5G tehnologija u pravom smislu implementira u Srbiji.\nKako je rekao, ipak mobilni operatori plaćaju velika sredstva za te licence i oni moraju da imaju određena očekivanja za povrat investicije. "Neke zemlje su iz čiste trke krenule u 5G tehnologije da bi mogle da kažu, eto mi smo prvi, drugi, a da prosto samo tržište za to još uvek nije spremno“, kaže Tintor. Ispričao je da svaka nova generacija mobilne telefonije nosi sa sobom neku mističnost, a u slučaju 5G najveće nerazumevanje je u tome šta podrazumeva.\nKad se, dodaje, pojavila druga generacija mobilne telefonije omogućavala je i prenos glasa i SMS poruka, a sa trećom generacijom je uključen i internet. "Sa četvrtom generacijom, koju danas koristimo taj internet je na sasvim zadovoljavajućem nivou i postavlja se pitanje šta je ono što krajnji korisnik dobija sa petom generacijom. Peta generacija mobilne telefonije ima potpuno drugačiji poslovni model u odnosu na prethodne generacije“, naveo je Tintor.\nPročitajte i ovo: Kako radi budućnost video igara - 5G striming bez PC-ja\nObjasnio je da su se prethodne generacije mobilne telefonije isključivo bazirale na korisničko iskustvo u telekomunikacionom smislu, te da će svakako peta generacija imati taj segment jako značajan u smislu još bržeg interneta, još kvalitetnije usluge i mogućnosti da korisnici televizijski program na mobilnom telefonu gledaju u realnom vremenu. Međutim, dodaje, poslovni model je takav da je ideja da se u telekomunikacioni sektor "uvuku" mnogi drugi sektori. "Već godinama se priča o automobilima bez vozača. Da bi moglo sa njima da se upravlja mora da postoji komunikacija između automobila i nekih baznih stanica. Priča oko pametnih domaćinstva, gde će svaki pojedinac da upravlja električnom energijom, aparatima, i tu je potrebna neka infrastruktura koja će omogućiti komunikaciju", kaže Tintor.\nNavodi kao primer i oblast poljoprivrede, gde se automatski meri kvalitet zemlje, sagledava šta je potrebno zemlji, kad u kom trenutku navodnjavati. Tu je, dodaje, isto tako neophodna određena telekomunikaciona infrastruktura koja će to da podrži. "Tih primera je mnogo više i praktično kroz te segmente ideja je da 5G tehnologija bude jedna platforma koja će da omogući komunikacije u različitim sektorima“, kaže Tintor i objašnjava da je na taj način poslovni model je potpuno drugačiji u odnosu na prethodne generacije.\nSvakako će se 5G, dodaje, odnositi i na bolji kvalitet komunikacija, koje će imati krajnji korisnici, ali operatori će stavljati veliki akcenat i na druge sektore, koji su direktno ili indirektno vezani za građane.


ElOrg u Vranju 21. decembra - VranjeNET\nElektrični orgazam (Foto: WOOD)\nElOrg u Vranju 21. decembra\nJedna od najpoznatijih jugoslovenskih rok grupa Električni Orgazam održaće koncert u Vranju 21. decembra, a u okviru turneje „Gde smo sad?“\nBend će publici predstaviti svoj dvanaesti studijski album, pod nazivom “Gde smo sad?” (Mascom), koji donosi mešavinu roka i bluza, sa upečatljivim tekstovima i prepoznatljivim vokalima Srđana Gojkovića i Ljube Đukića, koji slušaoca neminovno navode na sve raznovrsne faze kultnog beogradskog sastava.\n– Jako mi je drago što ćemo ponovo nastupiti u Vranju. U ovom gradu smo poslednji put nastupali pre pre šest i po godina u Sportskoj hali, a u okviru Jelen top 10 turneje. Sećam se da je bilo puno ljudi na tom grupnom koncertu, da je atmosfera bila odlična, a publika željna dobrog rokenrola – poručuje frontmen Orgazma Srđan Gojković Gile.\nPored nekoliko pesama sa novog albuma, Električni Orgazam će odsvirati i sve svoje hitove iz skoro 40 godina duge karijere.\nUlaznice za koncert u Vranju mogu se kupiti svakog dana u klubu Darkwood, na adresi Zmaj Jove 28, kao i u radnji Tobacco Store (Partizanska bb) po ceni od 600 dinara.\nElektrični Orgazam će u okviru ove turneje održati koncerte i u Pirotu, Nišu i Leskovcu.


Nalazač - Blic Online\nIzgubio je novčanik, a pošteni nalazač mu je sve vratio. Pa, SKORO sve\nNjujorčanin Rajli Flaerti izgubio je novčanik na koncertu u Bruklinu pre nekoliko nedelja. Već se pomirio sa činjenicom da su njegov novac i dokumenta zauvek izgubljeni, a onda je dobio neobičnu pošiljku od nalazača.\nBRAVO! Našao torbu sa 110.000 evra i vratio je vlasniku\nKraljevčanin našao i vratio hiljadu evra\nKraljevčanin Aleksandar Simović predao je policiji koverat sa 1.000 evra koji je početkom vikenda pronašao u Ulici Olge Jovičić, a novac je vraćen vlasnici, saopštila je danas policija.\nBEOGRAD - Dina, jednogodišnja ženka mešanac, izgubila se pre tri dana u Novom Beogradu, a zahvaljujući zaposlenima u integrisanoj redakciji “Blica” i “24 sata” posle 72 sata lutanja po ulicama, konačno je od sinoć ponovo u svom toplom domu.


Komisija za predstavke i predloge Skupštine Grada održala je sednicu sa prijemom građana u Mesnoj zajednici „Detelinara“, gde su stanovnici tog dela grada, u neposrednom obraćanju, imali priliku da iznesu svoje predstavke i predloge.\nNajčešće spominjani problemi sa kojima se suočavaju građani sa Detelinare su problemi sa nedostatkom parking prostora, oštećenjima na trotoarima i stazama oko zgrada, ali su ukazali i na problem sve većeg broja pasa lutalica. Blizina pijace, kafići i lokali sa „brzom hranom“ najveći su razlog što se nesavesni vozači parkiraju na trotoare, zelene površine, pa čak i ispred samih ulaza, i tako otežavaju kretanje pešaka i stanara tih zgrada. To ujedno i oštećuje te površine i stvaraju se rupe, koje takođe ometaju kretanje. Neke od zgrada imaju problem neizgrađenih ili nedovršenih staza oko same zgrade, što prouzrokuje slivanje padavina ispod zgrade i stvara velike probleme tim stanarima.\nNa sednicu su došli i predstavnici Hajduk Veljkove i Mikole Kočiša da, s jedne strane izraze zadovoljstvo što je JKP „Čistoća“ raščistila zapušteno rastinje i uredila okolinu i što je popravljeno ulično osvetljenje, ali i da ponove svoje zahteve za izmeštanjem Metadonskog centra. Oni su naglasili da njihova okolina sada izgleda mnogo urednije i lepše, ali da je njihov ključni problem ostao nerešen. Prema njihovim rečima, i dalje imaju iste probleme sa narkomanskim zavisnicima, koji svakodnevno prave ispade, galame, svađaju se, neprimereno se ponašaju i javno se drogiraju ne prezajući od prolaznika.\nČlanice i članovi Komisije doneli su zaključak da se o svim iznetim problemima upute dopisi nadležnim upravama i preduzećima, a o problemu izmeštanja Metadonskog centra planirano je da se napravi zajednički sastanak sa Pokrajinskim odborom za predstavke i predloge.


Gosti iz Sremske Mitrovice u našoj Avliji u Bogatiću\nCaritas Šabac je nedavno imao priliku da u aktivnosti Dnevnog boravka 'Sv. Jovan' uključi korisnike Dnevnog centra za podršku odraslim i starijim osobama sa telesnim, mentalnim i intelektualnim invaliditetom 'Sveta Tereza' iz Sremske Mitrovice. Koliko su dragi gosti uživali upoznajući se sa sadržajem imanja i radom našeg Dnevnog boravka, govori njihova motivisanost i želja da se aktivno uključe u dnevne aktivnosti.\nNakon sportsko-rekreativnih aktivnosti i umetničkih radionica, usledilo je i uživanje u tradicionalnim mačvanskim specijalitetima. Ovakav vid druženja je prilika da naši korisnici steknu nova iskustva i poznanstva, što kroz bolje funkcionisanje u socijalnoj sredini umnogome doprinosi mentalnom zdravlju.\nJoš jednom smo dokazali da smo uvek voljni da iskoristimo sunčane dane i potencijal naše Avlije održivog razvoja u Bogatiću, razmenjujući I prenoseći drugima svoje iskustvo, učeći iz potreba naših gostiju, radujući se svakom novom susretu!


Addiko banka podržava rad Narodnog Pozorišta i u 2019. godini - Akta.ba\n29.04.2019 12:26:59 / Izvor: Akta.ba\nAddiko banka i Narodno pozorište Sarajevo nastavljaju sa saradnjom i ove godine. Nastavak ove saradnje dio je sponzorske strategije Addiko banke, koja podrazumijeva podršku kulturi i kulturnom djelovanju koja je u značajan dio poslovne filozofije Banke. Saradnja će, kao i prethodnih godine, osim finansijske podrške radu pozorišta, podrazumijevati i različite aktivnosti usmjerene na povezivanju pozorišne umjetnosti i bankarstva. I ove je godine, povodom nastavka ove saradnje, Narodno pozorište Sarajevo ugostilo mališane iz SOS Dječijeg sela u Sarajevu, koji su gledali predstavu "Ježeva kućica".\n“Narodno Pozorište Sarajevo je naš dugogodišnji partner s kojim uspješno sarađujemo na polju promovisanja kulture i pozitivnih društvenih vrijednosti. Osim djece iz SOS Dječijeg sela, prošle smo godine i građanima Sarajeva poklonili jednu predstavu, a to planiramo učiniti i ove godine", istakla je Belma Sekavić - Bandić, član Uprave Addiko Bank dd Sarajevo.\n"Ova saradnja predstavlja podršku realizaciji našeg planiranog programa za 2019. godinu, a koji obuhvata predstavljanje klasičnih i modernih djela dramske, operne, baletne i muzičke umjetnosti. Narodno pozorište Sarajevo sa svojom, preko 90 godina, dugom tradicijom predstavlja najstariju i najznačajniju instituciju ovoga tipa u našoj državi, a Addiko banka sad već tradicionalno podržava naš rad, na čemu smo neizmjerno zahvalni”, izjavio je Izudin Bajrović, direktor Narodnog pozorišta Sarajevo.\nTAGOVI: addiko addiko banka narodno pozorište Ježeva kućica sos dječija sela bih Belma Sekavić-Bandić narodno pozorište sarajevo Izudin Bajrović muzički festival pozorišta


Ruski rulet Đukanovića i Nikolića | Komentar | DW | 01.12.2011\nRuski rulet Đukanovića i Nikolića\nDa li nedavni susret lidera SNS Tomislava Nikolića i bivšeg crnogorskog premijera Mila Ðukanovića nagovještava promjenu u odnosima između Crne Gore i Srbije ili postoje drugi razlozi i interesi za taj iznenadni sastanak?\nTomislav Nikolić: "Crna Gora i Srbija treba da unapređuju odnose i zato prošlost treba da opominje, a ne da bude ideja vodilja za budućnost".\nSastankom sa Nikolićem, Ðukanović je poručio da su mu u interesu promjene u Srbiji, dok je Nikolić poručio međunarodnoj zajednici da može da razgovara sa svakim u regionu, ocjenjuje se u političkim krugovima u Podgorici. Navodi se da se to dešava u predvečerje predizborne kampanje u Srbiji, a moguće i u Crnoj Gori.\nPoslanik opozicionog „Pokreta za promjene“ Koča Pavlović za DW kaže da postoje dva ključna razloga za Nikolićevu posjetu Podgorici. „Mi vjerujemo da je Nikolić ovdje došao da traži pomoć Ðukanovića za predstojeću predizbornu kampanju koja će veoma brzo uslijediti na srpskoj političkoj sceni.\nĐukanović.: "SNS je veoma relevantan subjekt na političkoj sceni Srbije i time u političkom životu regiona, zbog toga je partner za razgovore".\n„S druge strane, radi se o saradnji partija koje su u oktobru ove godine potpisale posebne ugovore o saradnji sa 'Jedinstvenom Rusijom', partijom ruskog premijera Vladimira Putina. Dakle, radi se o ruskom interesnom krugu na Balkanu i najvjerovatnije je ova nova bliskost Ðukanovića i Nikolića, između ostalog, posljedica i tog ruskog uticaja“, ističe Pavlović.\nNakon tog „istorijskog iskoraka“ Ðukanovića i Nikolića neizvjesno je kako će reagovati predsjednik Srbije Boris Tadić. Uostalom, njegova Demokratska stranka i Ðukanovićeva Demokratska partija socijalista članice su Socijalističke internacionale. Činjenica je takođe da Tadić ima veoma bliske odnose sa predsjednikom Crne Gore Filipom Vujanovićem, koji je i potpredsjednik Ðukanovićeve stranke. Podsjetimo se da je Ðukanović ranije optuživao ljude iz Tadićevog kabineta da su direktno pomagali djelovanje crnogorske opozicije.\nPolitički analitičar Svetozar Jovićević kaže da je susret Nikolića i Ðukanovića bio susret dva pragmatična političara, ali i dodaje da to neće imati previše uticaja na odnose dviju zemalja. „Za stvarno poboljšanje odnosa trebaće dosta vremena, dosta novih aktera na jednoj i na drugoj strani. Ne vidim tu nekih novih vjetrova. Ali, svakako sam za to da, ma ko bio na vlasti s jedne i druge strane, treba gajiti dobre odnose, treba pokušavati, treba razgovarati i tražiti neka prihvatljiva rješenja“, zaključuje Jovićević.\nTagovi Crna Gora, Nikolic


Obama: Kongres napravio grešku pri preglasavanju veta\nAmerički predsjednik Barack Obama rekao je da je Kongres napravio "grešku" kada je poništio njegov veto na prijedlog zakona kojim se dozvoljava pokretanje tužbi protiv Saudijske Arabije zbog terorističkog napada 11. septembra 2001. godine.\nObama je kazao da će taj zakon predstavljati "opasan presedan" za pojedince širom svijeta da tuže vladu SAD.\nAmerički Kongresa je juče, prvi put, poništio Obamino predsjedničko ovlaštenje da koristi veto.\nZakon koji omogućava preživjelima i porodicama žrtava terorističkih napada u New Yorku da tuže Saudijsku Arabiju i traže odštetu, usvojen je uoči 15. godišnjice terorističkih napada u kojima je poginulo skoro 3.000 ljudi.\nDirektor američke Centralne obavještajne agencije (CIA) John Brennan se složio da taj zakon nosi "ozbiljne implikacije" za nacionalnu sigurnost, i da je njegov negativni uticaj potencijalno ogroman.\n"Ono što mene brine nema nikakve veze sa Saudijskom Arabijom po sebi ili sa simpatijama sa porodicama napada 11. septembra. Ima veze sa tim da ja ne želim situaciju u kojoj smo mi odjednom izloženi mogućim privatnim tužbama za sav rad koji obavljamo širom svijeta", rekao je Obama za CNN.


IZVEŠTAJ EK: Srbija ”izbalansirano” izmedu postignutog i napretka | Novosti.RS\nIZVEŠTAJ EK: Srbija ”izbalansirano” izmedu postignutog i napretka\nSRBIJA je ograničenim napretkom u oblasti pravosuđa i osnovnih prava, određenim napretkom u oblasti pravde, slobode i bezbednosti, ali i pozitivnim korakom nastavka dijaloga sa Prištinom postigla ”ukupni balans” kada je reč o pristupnim pregovorima sa EU, zakljcuje Evropska komisija u Izveštaju o napretku Srbije, u koji je Tanjug imao uvid.\nEvropska komisija konstatuje da je Vlada Srbije ”održala evropske integracije kao svoj strateški cilj”, a pozitivne ocene dala je po svim ekonomskim kriterijumima.\nIako se ocenjuje da ”neke od izjava visokih zvavicnika na pocetku pandemije COVID19 nisu bile u skladu sa strateškim opredeljenjem zemlje”, Komisija zakljucuje da iz Srbije stižu ”najnoviji pozitivniji signali ka EU”.\nSrpske vlasti se pozivaju da daju veći naglasak na objektivnu komunikaciju o EU kao "glavnom politickom i ekonomskom partneru”.\nPREDLOG EK: 750 milijardi evra za razvoj energetskog sektora JIE\n02. 10. 2020. u 17:11\nVARHELJI PREDSTAVLJA IZVEŠTAJ: Posle sednice Evropske komisije komesar za proširenje sledeće nedelje u Beogradu\n02. 10. 2020. u 09:26\n28. 09. 2020. u 08:00\n23. 09. 2020. u 20:47\nKad je rec o politickim kriterijumima, Evropska komisija ocenjuje da je Srbija postigla određeni nivo pripreme kada je u pitanju pravosudni sistem i borba protiv korupcije i kriminala, ali i da je u tim oblastima u poslednjih godinu dana postignut ”ograniceni napredak”.\nKonstatuje se da je usvojena Medijska strategija, ali i da njena primena” još nije pocela” i da nema napretka kada je u pitanju porpavljanje atmosfere u oblasti slobode izražavanja.\n”Slucajevi zastrašivanja, pretnji i nasilja nad novinarima su i dalje razlog za zabrinutost”, navodi se u izveštaju Komisije.\nKomisija konstatuje da je Srbija ”umereno pripremljena” u oblasti janve uprave, ali da napretka nema kada je rec o amanjenju velikog broja visokih vršilaca dužnosti.\nVlasti u Srbiji se pozivaju i da otklone ”dugotrajne izborne nedostatke” kroz transparentan i inkluzivan dijalog sa politickim strankama i drugim relevantnim zainteresovanim stranama uoci sledecih izbora.\nKonsatuje se da su na prethodnim parlamentarnim i lokalnim izborima ”poštovane osnovne slobode” , ali da je izbor biračima bio ogranicen zbog ”velike prednosti vladajuće stranke i promocije njene politike u većini glavnih medijia”.\nSrbija je od Evrospke komisije opet dobila pozitivne ocene kada su u pitanju ekonomski kriterijumi.\n”Pritisak na cene i dalje je bio prigušen, a inflaciona ocekivanja obuzdana. Smanjivanjem budžetskog deficita i održavanjem obazrivog fiskalnog stava, Srbija je znacajno poboljšana održivost duga. Ucinak na tržištu rada je poboljšan, sa najnižim stope nezaposlenosti u poslednjoj deceniji, medutim, tome je doprinela i velika emigracija”, navodi e u tekstu izvešataja.\n”Struktura privrede se dalje poboljšavala i ekonomska integracija sa EU i dalje je visoka”, ocenjuje Komisije. Dodaje se da se investicije i dalje povecavaju ali da obrazovanje i obuka ne ispunjavaju u potpunosti potrebe tržišta rada.\nPo pitanju regionalne saradnje, Srbija je, prema oceni Komisije, u celini ostala posvecena bilateralnim odnosima sa drugim zemljama iz susedstva.\n”Srbija treba da uloži dalje znacajne napore i doprineti postizanju sveobuhvatnog pravno obavezujućeg sporazuma sa Kosovom. Takav sporazum je hitan i presudan kako bi Kosovo i Srbija mogle da napreduju u postizanju svojih ciljeva na putu ka EU”, navodi se u izvešatju.\nKonstatuje se da je zemlja ”nastavila da razvija intenzivne odnose i strateška partnerstva sa nizom zemalja zemlje širom sveta, ukljucujuci Rusiju, Kinu i SAD” i naglašava da je Srbija uskladila 60 odsto stavova sa zajednickom Spoljnom i bezbednosnom politikom EU.\nSrbija EU izveštaj EK o napretku Srbija EU\n18. 09. 2020. u 09:47\nPORTPAROL EU: Kosovo ima međunarodnu obezu da primeni ZSO\nPORTPAROL EU Peter Stano kaže da je Priština u obvezi da primeni sporazum o Zajednici srpskih opština na koji se obavezala "u dobroj volji" 2013. godine, stavljajući svoj potpis na Briselski sporazum.\n17. 09. 2020. u 13:46\nPORTPAROL EU Peter Stano kaže da se od Srbije, kao zemlje u procesu pristupanja EU, očekuje da uskladi svoju spoljnu politiku sa politikom EU, uključujući i najavljene sankcije protiv odgovornih za nasilje u Belorusiji.\nMene kao Srbina ovo uopste ne interesuje , ne citam i ne zelim u EU. Tacka


Uslovi korišćenja - Apoteka Biljana i Luka\nDobrodošli na sajt apotekabiljanailuka.rs ! Sajt vam omogućava korišćenje usluga i sadržaja svog portala koje je podložno niže navedenim Uslovima korišćenja. Uslovi korišćenja se primenjuju na sve sadržaje i usluge apotekabiljanailuka.rs. Korišćenjem bilo kog dela portala, smatra se da su korisnici upoznati sa ovim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nApoteka Biljana i Luka ima autorska prava na sve autorske sadržaje (tekstualne, vizuelne i audio materijale, baze podataka, programerski kod). Pojedini opisi proizvoda i slike preuzeti su od proizvođača. Neovlašćeno korišćenje bilo kog dela portala, bez dozvole vlasnika autorskih prava, smatra se kršenjem autorskih prava i podložno je tužbi. Uslovi korišćenja stoga jasno definišu odnose između Apoteka Biljana i Luka i korsnika ovog sajta.\nApoteka Biljana i Luka administrira ovu lokaciju iz svojih kancelarija u Novom Sadu, Srbija. Ni na koji način ne izjavljuje da su materijali ili usluge na ovoj lokaciji prikladni ili dostupni za korišćenje izvan Srbije, a pristupanje iz područja gde je njihov sadržaj nezakonit je zabranjeno. Nije dopušteno korišćenje ili izvoz, odnosno uvoz, radi izvoza materijala ili usluga na ovoj lokaciji niti bilo koje kopiranje ili prilagođavanje u suprotnosti sa važećim zakonima ili propisima uključujući, bez ograničenja, izvozne zakone i propise Srbije. Ako odlučite da pristupite ovoj lokaciji izvan Srbije, to radite na sopstvenu inicijativu i smatrate se odgovornim za poštovanje važećih lokalnih zakona. Ovi Uslovi se tumače u skladu sa zakonima Republike Srbije i neće se primenjivati načela o rešavanju neusaglašenosti zakona.\nApoteka Biljana i Luka može revidirati ove Uslove bilo kada, ažuriranjem ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.\nLični podaci koje prosledite sajtu apotekabiljanailuka.rs u svrhu dobijanja proizvoda ili usluga biće tretirane u skladu sa našim dokumentom o privatnosti na mreži. Zabranjeno je slanje ili prenošenje na ovu lokaciju ili sa nje bilo kojih nezakonitih, pretećih, uvredljivih, klevetničkih, opscenih, pornografskih ili drugih materijala koji su u suprotnosti s bilo kojim zakonom.\nApoteka Biljana i Luka na ovoj lokaciji ne želi od vas da prima poverljive ili druge informacije kojima ne može slobodno da raspolaže. Svi materijali, informacije ili druga saopštenja koja prenosite ili šaljete na ovu lokaciju neće se smatrati poverljivim i onima kojima se ne može slobodno raspolagati. Apoteka Biljana i Luka nema nikakve obaveze prema ovim saopštenjima. Naši zaposleni mogu da kopiraju, otkrivaju, distribuiraju, primenjuju ili na drugi način koriste saopštenja i sve podatke, slike, zvukove, tekst i sve ostale materijale u njima sadržane za bilo koje odnosno za sve komercijalne i nekomercijalne svrhe.\nVeze na ovoj lokaciji ka lokacijama samostalnih proizvođača su obezbeđene isključivo da bi vam olakšale rad. Ako budete koristili ove veze, napustićete ovu lokaciju. Orange Optic nije pregledao sve ove lokacije samostalnih proizvođača i ne kontroliše ih i nije odgovoran za bilo koju od ovih lokacija ili njihov sadržaj. Samim tim, ne podržavamo i ne dajemo nikakve izjave o njima, kao ni o bilo kojim informacijama, softveru ili drugim proizvodima ili materijalima koji se tamo nalaze, ili bilo kojim rezultatima koji se mogu dobiti njihovim korišćenjem. Ako odlučite da pristupite nekoj od Web lokacija samostalnih proizvođača koje su povezane sa ovom lokacijom, to radite isključivo na sopstveni rizik.\nSve informacije vezane uz transakcije kupac – prodavnica Orange Optic, smatraju se poslovnom tajnom, i prema njima se treba ophoditi skladno zakonskim propisima Republike Srbije.


Zlatna plaketa za banjalučke tamburaše na festivalu u Novom Sadu - mojKontakt portal - Radio Televizija Kontakt\nZlatna plaketa za banjalučke tamburaše na festivalu u Novom Sadu\nTreće mjesto u kategoriji primaša je pripalo Slaviši Subotiću, pod čijim rukovodstvom je Gradski tamburaški orkestar nastupao na festivalu, a specijalnu nagradu za najboljeg pjevača festivala dobila je Maria Stavropoulos.\nOsvajanjem prestižne nagrade Zlatna plaketa Janike Balaža, Gradski tamburaški orkestar Banjaluka svrstao se među najtrofejnije orkestre u regionu.\nOsim nagrada osvojenih na Tamburica festu na Petrovaradinu, banjalučki tamburaši su prethodnih godina ponijeli titulu najboljeg orkestra na Internacionalnom festivalu “Starčevačka tamburica” u Pančevu, Međunarodnom festivalu velikih tamburaških orkestara u Rumi, Evropskom tamburaškom festivalu u Kratovu, te Međunarodnom festivalu u Dugom Selu u Hrvatskoj.\nOrkestar je nastupio sa solistima Aleksandrom Radović i Mariom Stavropoulos.\nU kategoriji najboljih orkestara osim zlata, koje je pripalo Banjalučanima, Srebrnu plaketu je osvojio Gradski tamburaški orkestar iz Stare Pazove, a bronzanu Tamburaški sastav “Za našu dušu” iz Ravnog Sela kod Novog Sada.\nPredsjednik Udruženja “Tamburica Janike Balaža” iz Novog Sada Nikola Novaković, koji je organizator ovog muzičkog projekta, kaže da je želja organizatora bila da još jednom pokaže da je ovaj festival malih sastava među najkvalitetnijim u regionu i da se u Novom Sadu i Vojvodini okupljaju najbolji tamburaši na svijetu.\nPrema njegovim riječima, “Bisernica Janike Balaža” je jedini festival koji, uz precizno razrađen statut i pravilnik, ima za cilj očuvanje cjelokupne tamburaške baštine i svega onoga što je Janika Balaž ostavio tamburašima u amanet.\n“Ovo je jedina kulturna manifestacija koja je posvećena isključivo tamburaškoj muzici i predstavlja najpriznatiji festival tog tipa na ovim prostorima”, rekao je Novaković.\nNa ovogodišnjoj “Bisernici” učestvovali su tamburaški orkestri iz Mađarske, BiH, Slovenije, Hrvatske i Srbije.\nSremski Karlovci: Nagrada za film ”Dah života”\nDobre vijesti: Završena epidemija ebole u Nigeriji


“Nedelje Nemačke” u poštanskoj marki - Novosti - Posta e Kosovës sh.a.\nPriština 2 Oktobar 2009\nPrilikom desetogodišnjice saradnje i partnerstva sa nemackom državom, od 23.09.2009 sve do 17.10.2009, zapocela je kulturna manifestacija na Kosovu pod nazivom „Nedelje Nemacke“.\nU okviru toga, Filatelija Pošte Kosova, PTK D.D. izdala je poštansku marku u znak podrške tradicionalnog partnerstva, jednom svecanom vecerom na kojoj je ucestvovao nemacki ambasador Hans-dieter Steinbach, Izvršni Direktor PTK D.D., Prof.Dr.Shyqyri Haxha i mnoge važne licnosti politickog, ekonomskog i kulturnog života na Kosovu.\n„Ono što još više krasi ovu noc i ovu proslavu jeste promovisanje poštanske marke „Nedelje Nemacke“ za šta smo veoma zahvalni PTK-u i velikoj podršci koju su nam dali u organizovanju manifestacije „NEDELJE NEMACKE“. Zalaganje trenutnog rukovodstva za dobar rad se jasno vidi, za šta im mi kao ambasada cestitamo i želimo uspeha i u buduce“, rekao je nemacki ambasador Hans-Dieter Steinbach.\nSa druge strane, Izvršni Direktor PTK-a, je ispred prisutnih na promociji poštanske marke „Nedelje Nemacke“, koja je organizovana u okviru manifestacije, rekao da je PTK ponosna što je doprinela organizovanju ove manifestacije.\n„Poštanska marka koja je danas promovisana, jasno prikazuje albansko-nemacko prijateljstvo i predstavlja još jedan znak zahvalnosti nemackom narodu, za pomoc koju su nam dali u najtežem periodu kroz koji smo prošli kao narod“, izrazio je Dr. Haxha nakon promocije poštanske marke.\nOva poštanska marka ce nastaviti da širi poruku saradnje i nemacko-kosovskog partnerstva, širom sveta od prvog dana svog emitovanja. Poštanska marka je objavljena 03.10.2009, dana kada je puštena u opticaj poštanska marka sa motivom „Nedelje nemacke“.


Krstić rekao svoje - Na potezu Partizan! - Sportske.net\nKrstić rekao svoje - Na potezu Partizan!\nBivši kapiten košarkaške reprezentacije Srbije Nenad Krstić otkrio je zašto u januaru nije mogao da prihvati Partizanov poziv ali je priznao da ta priča nije završena.\nStigao demanti - BiH NEĆE Vujoševića za selektora!Partizan već ima prvo pojačanje za sledeću sezonu?!Komšije traže kvalitet - Vujoševića za selektora?Više nije tajna - Zvezdi je rekao ''NE'' zbog Partizana!ABA - Sledi rasplet, ovo su svi mogući scenariji!\nKada je sredinom januara tekuće godine u medijima odjeknula vest da se Nenad Krstić vraća u Partizan navijači kluba iz Humske bili su oduševljeni.\nUprkos tome što Nenad Krstić zbog povreda nije igrao takmičarske mečeve od sredine juna 2015. godine "Grobari" su verovali da bi bio sjajno pojačanje, ali je Krle ipak odlučio da odbije poziv.\n"Pozvali su me tri dana pre isteka roka za registraciju igrača u ABA ligi i koliko god sam želeo da pomognem nije bilo realno da se vratim" objasnio je Nenad Krstić za "Glas Srpske".\nOčekivano, problem je bio u tome što je Krstić napravio dužu pauzu zbog čega su mu lekar i trener savetovali da ne pravi ishitrene poteze.\n"Razgovarao sam sa svojim trenerom i doktorom i rekli su da je to neozbiljno, jer mi je potrebno vreme da pređem na drugi način rada koji bi me spremio za košarku" dodao je Krstić.\nOno što navijače Partizana može da raduje jeste činjenica da time nije završena priča oko Krletovog povratka u klub. Mogućnost da se vrati u Partizan postoji, ali za to treba da bude ispunjeno nekoliko preduslova.\n"Da su zvali mesec ranije verovatno bih prihvatio ili ukoliko bi me pozvali sada za narednu sezonu, onda bi to bilo izvodljivo. I tada bih dobro razmislio, jer su mi doktori rekli da bih ozbiljno ugrozio zdravlje ako bi se još jednom desila ista stvar. Moram da mislim o normalnom funkcionisanju, kretanju i deci" poručio je Krstić.\nNenad Krstić je prve probleme sa povredom kolena imao za vreme igranja za Nju Džersi Netse, a kasnije je po povratku u evropsku košarku više puta obnavljao povredu kolena pa je tako preskočio čitavu takmičarsku sezonu dok je bio pod ugovorom sa Anadolu Efesom.\nHoće li Nenad Krstić na izmaku karijere ipak odlučiti da se vrati u voljeni klub, čini se ne zavisi samo od njega već od Partizana ali i od zdravstvenog stanja iskusnog centra.


Sve što do sad znamo o čoveku koji je noćas pretio bombama ispred Vlade\nPosle tri sata pregovaranja, policija razoružala muškarca koji je pretio da će se razneti ispred zgrade Vlade Srbije.\nSkrinšot izveštaja N1 televizije\nAko ste se rano jutros nekim slučajem našli u blizini centralnog beogradskog Trga Slavija, svakako ste primetili veliki broj patrolnih kola koja su blokirala prolaz ka Nemanjinoj ulici i zgradi Vlade Srbije. Tokom tri sata, između četiri i sedam ujutru, policija, specijalci, pregovarači i stručnjaci za demontiranje bombi pokušavali su da nagovore 39-godišnjeg muškarca da odustane od pretnje da će se razneti ispred sedišta Vlade.\nNa snimcima televizije N1 vidi se trenutak predaje nesuđenog bombaša čiji su motivi za ovu pretnju još uvek nepoznati:\nPogledajte snimak predaje muškarca koji je pretio bombama ispred zgrade Vlade Srbije (VIDEO) — TV N1 Beograd (@N1infoBG)October 15, 2016\nDok čekamo rezultate istrage incidenta u, kako kaže predsednik Vlade Aleksandar Vučić, teškoj noći za njega i ministra unutrašnjih poslova Nebojšu Stefanovića, evo svega što do sad znamo o čoveku koji je tri sata pretio da će se razneti dvema ručnim bombama.\nMUP: Ispred Vlade Uhapšen muškarc koji je pretio da će aktivirati bombe — Beta News Agency (@BetaNewsAgency)October 15, 2016\nNegde oko četiri ujutru, muškarac koji je kasnije identifikovan kao Miroslav Stankovski, dovezao se svojim automobilom do zgrade Vlade Srbije, izašao iz kola noseći dve ručne bombe u rukama i pretio da će ih aktivirati.\nNemanjina i pola Kneza Milosa zatvoreno, gomila policije i interventnih oko zgrade vlade.. ❓ — Sara Velimirovic (@SaraVelimirovic)October 15, 2016\nSpecijalni timovi policije, Hitna pomoć, vatrogasci i patrole ubrzo su zatvorili prilaze zgradi Vlade iz pravca Slavije, Železničke stanice i okolnih ulica, dok su pregovarači pokušavali da uspostave kontakt sa bombašem.\nRTS je javio da se radi o čoveku koji je "od ranije poznat policiji i ima više krivičnih prijava zbog razbojništva i krađa."\nPrema svedocima, muškarac je pretio da će aktivirati bombe i "razneti sve oko sebe" ukoliko mu se ne omogući direktan razgovor sa policijskim inspektorom koji je radio na njegovom slučaju.\nOvo nije prvi slučaj pretnji bombama u novijoj istoriji Srbije. U maju 2009. godine, Dragan Marić je, noseći dve ručne bombe, ušao na sporedni ulaz u Predsedništvo Srbije zahtevajući rešenje njegovih sudskih problema oko spornih finansijskih aktivnosti u tadašnjem JAT-u. Marić, tada poslovni čovek iz Valjeva, razoružan je i priveden posle pet sati. Proveo je dve godine u zatvoru zbog ovog incidenta.\nU martu ove godine, 57-godišnji Vladimir Milošević razneo se ručnom bombom u jednoj poslastičarnici u Beogradu.\nTokom devedesetih, pretnje bombama bile su prilično česte u razrešavanju sukoba suparničkih kriminalnih bandi u Srbiji. Istraga u ovom slučaju će utvrditi ima li povezanosti između noćašnje pretnje i nedavnih ubistava ljudi osumnjičenih da pripadaju organizovanim kriminalnim grupama.\nTagged:Vice BlogpolitikaβόμβαkriminálVlada SrbijePretnje


Napisao 5, 2009-10-26 03:53:24 u Opis - dugi\nMnogo se prašine diglo kada je Epson najavio da kreće u razvoj biznis mlaznjaka. Kružile su svakakve priče - od onih da ova kompanija više nema "keca u rukavu" kada su upitanju inkjet rešenja, pa sve do toga da je ovo "najava" kraja popularne Stylus familije, te korak nazad za proizvođača. Naravno, ni jedno, ni drugo nije tačno, a pravi odgovor je zapravo veoma jednostavan - evolucija na viši nivo i shvatanje da jednu modernu kancelariju više ne može zadovoljiti prosečan inkjet štampač. Potom se dugo u javnosti špekulisalo kako će vizuelno izgledati ti modeli i da li je uopše Epson spreman da u jednoj tako ozbiljnoj kategoriji ponudi vrhunska rešenja, kakva smo do sada viđali kod njegove konkurencije. Sve nedoumice su pale u vodu posle zvaničnog predstavljanja i svima je bilo jasno da je Epson odlično odradio posao, te da su pred nama dva sjajna poslovna brata, na kojima im može pozavideti apsolutno svaki moderni laser.\nŠtampač oznake B-300 predstavlja osnovni model biznis inkjet printera i po karakteristikama se može preporučiti manje zahtevnim kancelarijama, čiji se mesečni obim štampe kreće u okvirima do 10.000 otisaka. Vizuelno posmatrano dosta liči na moderne kolor lasere, mada se od njih razlikuje po težini i naravno drugačijoj unutrašnjoj konstrukciji. Za tačno jedan minut u stanju je da produkuje do 33 mono, odnosno 32 kolor otiska, što je do sada bilo nezamislivo za bilo koji mlazni printer.\nKomunikacija sa računarom se obavlja preko standardne USB 2.0 veze dok napredniji model ima i mogućnost konekcije preko Ethernet adaptera, a kako nezvanično saznajemo uskoro će se pojaviti modeli sa Wireless i Bluetooth modulima u sebi. Epson B-300 je kompatibilan isključivo sa Windows operativnim sistemima, a njegova logistička podrška je dosta slična onoj koju smo viđali kod Stylus modela. To u biti znači da postoji pet različitih modova štampe - draft, text, text & image, photo i best photo. Očekivano prva tri moda donose najveći broj opcija za podešavanje, jer ih poslovni korisnici najviše i koriste. Štampanje u draft modu za nijansu prednjači u odnosu na D familiju Stylus printra, dok je kvalitet štampe iz text moda vrhunski. Zanimalo nas je i kakav je rezultat pri formiranju digitalnih fotografija i na osnovu svega viđenog možemo reći da B-300 premašuje granice očekivanog. Kontrast je odličan, a elementi unutar fotografija su dobro zasićeni mastilom. Nismo primetili tragove savijanja po uglovima, kao ni prisustvo linija.\nEpson B-500DN je nešto napredniji inkjet štampač i gledano po karakteristikama prvenstveno cilja na jako zahtevna radna okruženja, čije potrebe dostižu i 20.000 odštampanih listova mesečno. Fizički se ne razlikuje previše od prethodno opisanog, osim u par sitnica, a jedna od nama najbitnijih je nešto bolje rešen kontrolni panel – pre svega prisutan je LCD ekran za lakšu navigaciju.\nB- 500DN (kao i slabiji model) koristi četiri velika kertridža (crni - T6171, plavi - T6172, ljubičasta - T6173 i žuta - T6174) koja se postavljaju u blok izveden napred. U stanju su da ispišu ogroman broj strana (primer 8000 otisaka za crni kertridž). Ovaj printer pored USB 2.0 konekcije, poseduje i Ethernet povezivanje, kao i dodatak koji omogućava duplex štampu, pa otuda "DN" u njegovoj oznaci. Kvalitet štampe koji pruža B-500DN je praktično identičan prethodnom modelu – otisci su oštri, kolorit je jasan, pa bez obzira da li se štampa samo tekst ili su u pitanju fotografije rezultat je izuzetan. Poslovni korisnici praktično sada nemaju ograničenja u štampi različitih izveštaja, studija, memoranduma itd. - sve će biti u najboljem kvalitetu i to po pristupačnoj ceni otiska.\nOno što na kraju možemo reći za Epson inkjet biznis štampače je da vrede svakog uloženog dinara. Brzi su, nude odličan kvalitet štampe i krajnje su jednostavni za održavanje. Vlasnici manjih radnih okruženja odabraće model B-300, dok će se oni zahtevniji svakako odlučiti za naprednije rešenje koje će odgovoriti i na zahteve mrežne štampe.\nProizvođač Epson Epson\nModel B-300 B-500DN\nTehnologija štampe inkjet (Epson Micro Piezo™) inkjet (Epson Micro Piezo™)\nBrzina štampe Draft 37 ppm / 37 ppm Draft 37 ppm / 37 ppm\n(black / color) Normal 33 ppm / 32 ppm Normal 33 ppm / 32 ppm\nBest 5 ppm / 5 ppm Best 5 ppm / 5 ppm\nRezolucija štampe 5760 x 1440dpi 5760 x 1440dpi\nFPO 3 sekunde (mono/kolor) 3 sekunde (mono/kolor)\nKonektivnost USB 2.0 USB 2.0, Ethernet\nKapacitet ulazne fioke 650 listova (500 + 150 iz ASF-a) 650 listova (500 + 150 iz ASF-a)\nKapacitet izlazne fioke Nema podataka Nema podataka\nMesečni obim štampe 10.000 otisaka 20.000 otisaka\nDuplex opciono standardno\nEkran nema LCD (22 cifre x 5 redova)\nMemorija 32MB 32MB\nTežina 9.85 kg 10.7 kg\nCena sa PDV-om 308 Eur 531 Eur\nKontakt www.bsprocesor.com www.bsprocesor.com


Štutgart obezbedio opstanak, Lajpcig Ligu šampiona (VIDEO) - SPORTSKI ŽURNAL\nHerta će u baraž za opsatanak u Bundesligi\nFudbaleri Štutgarta obezbedili su danas opstanak u Bundesligi pošto su u poslednjem kolu na svom terenu pobedili Keln sa 2:1.\nSaša Kalajdžić je doneo vođstvo Štutgartu u 12. minutu, nakon što je prethodno promašio penal, Antoni Modest je izjednačio u 60. minutu, a veliku pobedu i slavlje domaćem timu doneo je Vataru Endo u 92. minutu.\nŠtutgart je na kraju sezonu završio kao 15. tim lige sa 33 boda i izbegao doigravanje u koje će Herta koja je sakupila isti broj bodova.\nEkipa Herte je danas izgubila u Dortmundu sa 2:1. Herta je povela golom Ishaka Belfodila u 18. minutu, ali je Dortmund u nastavku preokrenuo rezultat golovima Erlinga Halanda sa penala u 68. i Jusufe Mukokoa u 84. minutu.\nHerta će dakle u baraž za opsatanak u Bundesligi, dok je Dortmund sezonu okončao kao drugi na tabeli sa 69 bodova.\nPored Bajerna iz Minhena, Dortmunda i Bajer Leverkuzena, mesto u Ligi šampiona naredne sezone obezbedio je i Lajpcig koji je u poslednjem kolu odigrao nerešeno 1:1 sa Arminijom koja ispada iz lige. Taj važan bod je Lajpcigu doneo Vili Orban pogotkom u 93. minutu.\nŠampion Nemačke, Bajern iz Minhena je u poslednjem kolu odigrao 2:2 sa Volfsburgom.\nGolovima Josipa Stanišića u 17. i Roberta Levandovskog u 40. minutu, Bajern je stigao do dva gola prednosti, da bi u poslednjem minutu prvog poluvremena Jonas Vind prvo smanjio na 2:1, a potom je Maks Kruze izjednačio u 58. minutu.\nRezultati poslednjeg kola Bundeslige:\nArminija - Lajpcig 1:1\nAugsburg - Grojter Firt 2:1\nBorusija Menhengladbah - Hofenhajm 5:1\nBajer Leverkuten - Frajburg 2:1\nMajnc - Ajntraht 2:2\nŠtutgat - Keln 2:1\nUnion Berlin - Bohum 3:2\nVolfsburg - Bajern Minhen 2:2


21:26 - 16.05.2016\nVazura: Vratićemo dugove za licencu, neki transferi su već dogovoreni\nGeneralni direktor FK Partizan Miloš Vazura govorio je za sajt kluba o utiscima nakon sednice Radne grupe, naročito o evropskoj licenci za takmičenje u kvalifikacijama za Ligu Evrope.\n11:32 - 17.04.2016\n"BLIC" SAZNAJE Skupština Partizana krajem maja\nU ponedeljak u 13 časova, održaće se sednica Nadzornog odbora FK Partizan, na kome će se pored aktuelne situacije u klubu, kako se očekuje, diskutovati i o vanrednoj Skupštini.\n14:59 - 13.04.2016\nSLUČAJ IZBACIVANJA MIJAILOVIĆA IZ PARTIZANA Vuletić: Poštovanje Statuta je moja dužnost\nPovodom informacije da je Ostoja Mijailović isključen iz Partizana, pozvali smo za objašnjenje Vladimira Vuletića, predsednika Nadzornog odbora Partizana, inače pravnika po struci.\n23:17 - 05.04.2016\nU četvrtak sednica Nadzornog odbora Partizana, na dnevnom redu pristigla ovlašćenja\nKako "Blic" saznaje, u četvrtak će se održati sednica Nadzornog odbora FK Partizan.\n12:59 - 21.03.2016\n17:54 - 15.03.2016\nFK Partizan štiti bahatog direktora Vazuru: Skromnost je odlika hulja!\nGeneralni direktor fudbalskog kluba Partizan Miloš Vazura nagradio je sebe sportskim premijama tako da mesečno stavi u džep preko pet hiljada evra, pisao je još prošle nedelje „Blic”. Iako je sebi dodelio premije kao da je trofejni sportista, direktor Pa\n14:07 - 05.02.2016\nVuletić za "Blic": Moramo da platimo 2.500.000, a ne 3.100.000 evra zbog Živkovića!\nAndrija Živković će od petka popodne biti u Beogradu, vraćen je s priprema - nije produžio ugovor s Partizanom i izvesno je da klub čeka plaćanje penala. Ali oni će ipak biti u iznosu od 2,5 miliona evra, a ne 3,1 milion, kako su pojedini mediji preneli,\nDRAMATIČNO U HUMSKOJ U Partizanu besni, govore da je Živković zvezdaš!\nIako su bili nagoveštaji da do sastanka između rukovodilaca Partizana i oca Andrije Živkovića neće doći, u ponedeljak u popodnevnim časovima, on je ipak obavljen. Do dogovora nije došlo! Stavove kluba, u izjavi za "Blic", preneo je Vladimir Vuletić, pred\n12:40 - 28.12.2015\nPROFA S POČASNIM MESTOM NA JUGU Predaje Rimsko pravo i ljubav prema Partizanu\nPredsednik Nadzornog odbora Partizana i profesor rimskog prava na Pravnom fakultetu je neformalni vođa navijača, fudbalera i uprave kluba iz Humske 1.


Finalno veče Evrovizije na otvorenom ispred Rajićeva šoping centra : Nadlanu.com\nObjavljeno 13. maj 2019. / 12:00:08\nTel Aviv je grad koji važi za centar izraelske kulture i ekonomije, inovacija i dobre energije, kao "grad koji nikad ne spava", a sve ljubitelje Evrovizije očekuje bogat program tokom finalne večeri takmičenja. Pored navijanja za svoje favorite, publika će na velikom ekranu moći da uživa i u nastupima pop ikone Madone i izraelske pevačice Dane Internešnal koja je pesmom "Diva" pobedila na Evroviziji 1998. godine.\nIzraelu je pripala čast da treći put bude domaćin velikog muzičkog takmičenja zahvaljujući Neti Barzilaj koja je prošle godine pobedila sa pesmom "Igračka". Mlada Izraelka je pesmom želela da iskaže svoju podršku borbi za emancipaciju žena. Ovogodišnji slogan Evrovizije koji glasi "Usudi se da sanjaš" ("Dare to Dream"), promoviše inkluzivnost, različitost i jedinstvo, i nosi poruku da je snove moguće ostvariti.\nevrovizijaevrovizija 2019Rajićeva Shopping Centaršoping centar rajićeva


Srbiji 95 miliona evra od Švajcarske u okviru četvorogodišnje strategije – Južnobanatske Vesti\nSrbiji 95 miliona evra od Švajcarske u okviru četvorogodišnje strategije\nŠvajcarska strategija za saradnju sa Srbijom od ove do 2021. godine, tokom kojeg će Srbiji biti dato 95 miliona evra, predstavljena je danas u Beogradu.\nU narednom četvorodišnjem periodu u fokusu će biti ista tri polja podrške kao i u prethodnoj Strategiji u oblasti upravljanja, ekonomskog razvoja i zapošljavanja i oblasti samoodržive energije i „otpornih gradova“.\nU oblasti upravljanja, podrška u iznosu od 36 miliona evra biće pružena zakonodavstvu na republičkom i lokalnom nivou, a pažnja će biti usmerena i na kapacitete lokalnih samouprava u upravljanju javnim finansijama.\nU oblasti ekonomskog razvoja i zapošljavanja, podrška u iznosu od 45 miliona evra namenjena je poboljšanju makroekonomskog okvira, poslovnog okruženja i inkluzivnih politika za prevazilaženje nejednakosti.\nU oblasti samoodržive energije i otpornih gradova, podrška u iznosu od 14 miliona evra namenjena je jačanju eksploatacije obnovljivih izvora energije, podršci merama energetske efikasnosti i jačanju kapaciteta na lokalnom nivou za upravljanje i planiranje njihovih infrastrukturnih aktivnosti.\nTokom narednog četvorogodišnjeg perioda Švajcarska će nastaviti da se bavi pitanjima nejednakosti polova, sa posebnim fokusom na promociju ženskog preduzetništva i ženskih parlamentarnih mreža koje lobiraju za ravnopravnost polova na lokalnom nivou.\nŠvajcarska je jedan od četiri najveća bilateralna donatora u Srbiji, pored Sjedinjenih Američkih Država, Nemačke i Švedske, čija finansijska podrška iznosi oko 350 miliona evra od 1991. godine.\nZamenica državnog sekretara u Ministarstvu spoljnih poslova Švajcarske Kristina Marti Lang je danas kazala novinarima da je povećan budžet nove četvorogodišnje strategije pomoći i da će Švajcarska nastaviti da podržava Vladu Srbije u pripremi za EU.\n„Dosadašnja saradnja je bila plodonosna i nadamo se da ćemo i u naredne četiri godine imati isti uspeh sa Vladom Srbije i institucijama“, kazala je Kristina Marti Lang.\nŠvacarska 30 godina radi na polju ekonomskog razvoja Srbije u okviru čega podržava smanjivanje nezaposlenosti, modernizaciji i infrastrukturu.\nDirektorka Švajcarske kancelarije za saradnju Ursula Lojbli je novinarima rekla da je zadovoljna Stategijom koja je nastavak uspešne saradnje.\nOna je kazala da će Švajcarska sprovodjenjem Strategije podržati napore Vlade Srbije u procesu ekonomskog razvoja, smanjenja siromaštva, nejednakosti, isključenosti marginalizovanih društvenih grupa kao i saradnju u vezi s migracijom.\nUrsula Lojbli je kazala da je novina u strategiji „veći fokus na digitalizaciji, zapošljavanju mladih u Srbiji, lokalni razvoj i jačanje civilnog društva“.\n„Nadam da će ciljevi biti postignuti, a Švajcaska želi da doprinese razvoju Srbije i njenom putu ka Evropskoj uniji, kao i na putu ka modernizaciji“, kazala je Lojbi.\nDržavni sekretar Ministarstva državne uprave i lokalne samouprave Srbije Ivan Bošnjak kazao je novinarima da švajcarska Agencija za razvoj pruža podršku i Vladi, i lokalnim vlastima kroz donatorska sredstva.\nOd komplikacija malih boginja umrle dve osobe iz Beograda\nGrčka tražil pomoć UN, EU i NATO za oslobadjanje vojnika uhapšenih u Turskoj\nKremlj spreman da saradjuje u…


WC šolja mašinsko odgušenje, Beograd, cena, iskustvo\nMožete li da zamislite kako to izgleda kada se preliva zapušena wc šolja? Vrlo ružna situacija, svakako, a potencijalno i opasna po zdravlje, zbog mogućnosti širenja zaraze. Pored toga, postoji još dosta problema, kao što je nemogućnost da se wc šolja koristi sve dok se ne odguši, a i kroz poslovni prostor ili kuću, šire se izuzetno neprijatni mirisi.\nSve ovo zahteva hitnu intervenciju od strane majstora. Dovoljno je da uputite telefonski poziv i ekipe će biti tu u roku od sat vremena, na vašoj adresi, ako živite na teritoriji Beograda. Svoj dolazak ne naplaćuju, već samo pruženu uslugu i tom prilikom potrošeni materijal.\nOni će mašinski otpušiti odvode i cevi, a pre toga će obaviti snimanje pomoću kamere. Kamera je u stanju da vidi gde je lociran čep, kao i od čega je sastavljen. Sve ovo olakšava sam proces otpušavanja, koje se radi mašinama na struju i pod visokim pritiskom. Pored toga, često se koriste i električne sajle, a to su sajle koje imaju rotirajuće glave koje prodiru duboko kroz cevi. One se vrte u krug, pa su tako u stanju da skinu i masnoće koje se nalaze na unutrašnjim zidovima cevi.


Bespravna gradnja u predizborne svrhe | Eko akcija\nKada je u pitanju izgradnja Buroj Ozone City-a u Trnovu javnost je, s nekom namjerom, dovedena u zabludu. Suprotno najavama investitora, za gradnju City-ja ništa nije spremno.Usljed planirane veličine stambenog naselja od preko 140 hektara, prema odredbama Zakona o zaštiti okoliša FBiH, Zakona o građenju FBIH i relevantnih podzakona, da bi investitor uopće mogao dobiti dozvolu za građenje bio je obavezan od Federalnog ministarstva okoliša i turizma zatražiti provođenje postupka procjene utjecaja na okoliš.\nS obzirom na mogući utjecaj budućeg naselja na izvorišta Bijele rijeke, kao i blizine planiranog Nacionalnog parka “Igman, Bjelašnica, Treskavica, Visočica” taj postupak bi obavezno iziskivao izdavanje okolinske dozvole, uz prethodnu izradu studije utjecaja na okoliš.\nU ovom slučaju, ništa od toga nije urađeno, štaviše investitor se nije ni obratio Federalnom ministarstvu okoliša i turizma. Imajući to u vidu, sve radnje na lokalitetu su nezakonite.\n Master Plan/Feasibility Study, GIBB/KCIC/EE konzorcij, Sarajevo, 1999.\n Dopis Federalnog ministarstva okoliša i turizma br. 05-23-690/16, u prilogu\nDopis koji je naše udruženje uputilo 28. aprila 2016. Federalnom ministarstvu okoliša i turizma\n19/09/2016 Eko akcija


Zašto zapravo ratuju džihadisti? - 12.12.2015, Sputnik Srbija\nUbijanje radikalnih islamističkih lidera nije sprečilo širenje ideologije koja je nakon američke okupacije Iraka dobila neslućeni broj pristalica. 12.12.2015, Sputnik Srbija\nanalize i mišljenja, komentari i analitika, irak, sirija, abu bakar el bagdadi, daeš\n20:45 12.12.2015 (Osveženo: 20:55 12.12.2015)\nUbijanje radikalnih islamističkih lidera nije sprečilo širenje ideologije koja je nakon američke okupacije Iraka dobila neslućeni broj pristalica.\nAmerikanci su fascinirani Abu Bakrom el Bagdadijem, liderom zloglasne terorističke organizacije DAEŠ. Za njih je on „novo lice terorizma“ i „meta broj jedan u dugoj borbi za odbranu vrednosti“, kako ga je predstavio list Tajm, američki list za koji je Bagdadi jedna od ličnosti godine.\nBagdadi je pre naličje američke spoljne politike, simbol čudovišta koje su kreirale uzastopne vojne intervencije po svetu koje su poslednjih dvadesetak godina vodile Sjedinjene Američke Države.\nPredstavljajući ga kao lidera globalnog džihada, Tajm navodi na zaključak da bi njegovo uklanjanje pomoglo rušenju Islamske države. Američki novinari personifikuju pokret čija snaga nije u pojedincima koji ih predstavljaju, već u ideologiji koju zastupaju.\n29 Mart 2015, 08:00\nBagdadi je ratno ime koje je sadašnji lider DAEŠ-a preuzeo kada su američko-iračke snage ubile njegovog prethodnika, Egipćanina koji se predstavljao kao Abu Omar el Bagdadi. Ubijanje radikalnih lidera nije sprečilo širenje ideologije koja je nakon američke okupacije Iraka dobila neslućeni broj pristalica.\nU ovoj ideologiji se mešaju panislamističke i nacionalističke težnje koje su bile snažan motor oslobođenja od zapadnih kolonizatora u arapskom svetu 50-ih i 60-ih godina. Ali dok su antikolonijalni pokreti bili nadahnuti istorijom klasnih borbi i pozivali se na Marksa i Robespjera, ideologija DAEŠ-a je zasnovana na fundamentalizmu. Ovaj fundamentalizam je bio potiskivan u sekularnim državama koje su nastale nakon oslobođenja od britanskih i francuskih kolonizatora, poput Egipta u kome je decenijama suzbijan radikalni islamistički pokret Muslimanska braća.\nHaos koji su SAD posejale vojnim intervencijama po svetu i promene režima u kojima su učestvovale, doprineli su da radikalni islamistički pokreti dobiju na snazi.\nOdgovor na novu vrstu kolonijalnih ratova, onu koje vode Amerikanci, nije više ujedinjenje naroda, već džihad, sveti rat protiv „nevernika“, na koji pozivaju radikalizovani teolozi poput Abu Bakra. Velika podrška koju su dobili od sunita u Iraku manje ima veze sa tim što Iračani priželjkuju da se vrate u srednji vek koliko sa razmerama klanice u koju je zemlja pretvorena nakon dolaska američkih trupa.\nŠta se dešava u DAEŠ-u?\n8 Decembar 2015, 08:01\nSam Abu Bakr, teolog po obrazovanju, verovatno bi i dalje držao propovedi u Samari, gradu u kome se nalazi čuvena spiralna džamija koja je inspirisala Brojgelovu sliku „Vavilonska kula“ da 2003. godine, kada je počela invazija, nije uzeo oružje u ruke, i verovatno ne bi postao šef DAEŠ-a da nije boravio u jednom od zloglasnih američkih zatvora u Iraku iz koga su izašli budući lideri ove organizacije.\nBagdadijev poziv muslimanima da se priključe džihadu Tajm opisuje kao „nasilan i samoubilački, fanatičan i nezakonit“. Ali ništa manje nasilna i nezakonita nije bila američka okupacija Iraka, čiji je ishod stotine hiljada ubijenih civila.\nBušov verski inspirisan govor o borbi dobra i zla i odbrani „naših“ civilizacijskih vrednosti kojim je pravdao ovaj rat zasnovan na lažima, po ideološkoj matrici se ne razlikuje mnogo od poziva na džihad islamskih ekstremista protiv onih koji ugrožavaju muslimanski svet i njegove vrednosti i vode „krstaški rat“ protiv muslimana na Bliskom istoku. Oba pristupa su učinila mogućom ideju o sukobu civilizacija američkog neokonzervativca Semjuela Hantingtona, koji je uticao na kreiranje američke spoljne politike.


RTV Mir - ĐILAS: BIĆE VRAĆENI SVI NACIONALNI RESURSI KOJE JE VLAST RASPRODALA\nĐILAS: BIĆE VRAĆENI SVI NACIONALNI RESURSI KOJE JE VLAST RASPRODALA\nSubota, 24. avgust 2019, 17:53\nOBRENOVAC - Predsednik Stranke slobode i pravde Dragan Đilas poručio je u Obrenovcu da je aktuelna vlast elementarna nepogoda poput poplave, a kada se voda povuče videće se kakvu je štetu ostavila za sobom i za nju će neko morati da odgovara.\nĐilas je na osnivanju Inicijativnog odbora SSP u Obrenovcu kazao da će svi nacionalni resursi koje je ova vlast rasprodala biti vraćeni građanima, jer "niko nikomo nije dao mandat da ih prodaje, već da njima upravlja na najbolji mogući način".\n"Vratićemo PKB. Ako je ta prodaja bila kriminalna, zna se kako se završava, a ako je bila samo pogrešna - isplatićemo kupcu onoliko koliko je platio i uložio i vratiti PKB građanima", rekao je Đilas.\nPrema njegovim rečima, taj kombinat je prvi put u poslednjih nekoliko godina u avgustu u nekim danima proizveo manje od 100.000 litara mleka, a proizvodnja je 40 odsto manja nego pre sedam godina.\nLider SSP ironično je ocenio da je "ekonomska genijalnost" tvrditi da smanjenje plata i penzija podstiče ekonomski razvoj i upitao zašto taj recept Vučić ne ponudi Nemačkoj.\n"Tek kad država da nešto svojim građanima, nešto će dobiti zauzvrat, tako se podstiče razvoj", kazao je Đilas.\n"Umesto uzimanja od ljudi, što ova vlast radi, u ljude treba ulagati. Umesto u pasarele, jarbole, stadione, uložimo u nastavnike, decu, lekare. Potrebna nam je zemlja u kojoj ljudi mogu pristojno da žive od plate, jer ovako za 10 godina neće imati ko da nam da injekciju u Domu zdravlja", rekao je Đilas.\nOn je upozorio da Srbija izumire, jer godišnje ostane bez 100.000 ljudi, i da će za 30 godina pasti na samo tri miliona stanovnika.\nZa predsednika Inicijativnog odbora SSP u Obrenovcu izabran je Vladislav Mirković, koji je poručio da građanima ove beogradske opštine najviše nedostaju sloboda i pravda i da je prioritet ove stranke da im to vrati.


Uspjeh ŽRK Rogatica | 058.ba\nUspjeh ŽRK Rogatica\nTekst i foto: Sreten Mitrović - 07. decembra 2014.\t058.ba\nROGATICA – Iako zbog nedolaska gostujuće ekipe iz Laktaša na odgođenu prvenstvenu utakmicu, malene iz ekipe ŽRK Rogatica ubjedljivo su osvojile prvo mjesto u Prvoj ženskoj rukometnoj ligi Republike Srpske.\nMalene iz gradića sa Rakitnice u jesenjem dijelu prvenstva ne očekivano zbog mnogo čega, u šest utakmica, bez i jednog neriješenog rezultata i izgubljenog susreta, osvojile su 18 bodova sa omjerom broja datih i primljenih golova 141:106, i stale na čelo tabele u ligi.\nIza Rogatičanki je ekipa ŽRK Knežopoljka sa odigranih svih sedam utakmica iz kojih je sakupila 15 bodova, dok su fenjeraši ekipa Radnika i Borja iz šest utakmica osvojile svegapo tri boda.\nI dok malene iz Rogatice slave uspješnu jesen, na upravi kluba i treneru Zoranu Zečeviću je obaveza da u drugom, proljećnom, dijelu prvenstva stvore uslove koji će omogućiti uspješan nastavak pohoda ka premijer ligi BiH. Malene predvođene Dejanom Kulić, gol geterom ekipe i jednim od najboljih pojedinaca u ligi, obećavaju da neće zakazati.